open-index/open-wikipedia-markdown huggingface dataset:
క్లోరిన్ మొనాక్సైడ్

**క్లోరిన్ మొనాక్సైడ్‌** అనునది ఒక రసాయన రాడికల్ (radical).ఈ సంయోగపదార్ధం యొక్క రసాయన సంకేతపదం ClO.మొనాక్సైడ యొక్క మోలార్‌మాస్ 51.4524 గ్రాములు/మోల్.  క్లోరిన్, ఆక్సిజన్ మూలకాల సమ్మేళనం వలన ఈ సంయోగపదార్ధం ఏర్పడినది.క్లోరిన్ మొనాక్సైడును క్లోరిన్ (II) ఆక్సైడ్ అనికూడా అంటారు.

వాతావరణంలోని ఓజోన్ పొర యొక్క క్షీణతకు, సాంద్రత తగ్గుటకు/నాశనం అగుటకు కారణమైన వాటిలో, ప్రభావం చూపించు రసాయనాలలో క్లోరిన్ మొనాక్సైడు ప్రధానమైనది.

భూవాతావరణంలోని వాయువులలో 24% వరకు ఆక్సిజన్ వాయువు ఉందన్న విషయం తెలిసినదే.వాతావరణంలో ఆక్సిజన్ విడిగాను,, ఇతరమూలకాలతో కలసి మోనాక్సైడు, డయాక్సైడురూపాలలో ఉండును. ఉదాహరణకు కార్బన్ మొనాక్సైడ్ (CO, కార్బన్ డయాక్సైడ్ (CO2) వంటివి .

భూమిఉపరితలం పైన కొన్నికిలోమీటర్ల వరకు వ్యాపించిఉన్నవాయు వాతావరణం ట్రోపోస్పియర్, స్ట్రాటోస్పియర్, మెసొస్పియర్, థెర్మొస్పియర్, ఎక్స్పొస్పియర్ అని విభాజితమైఉన్నది.స్ట్రాటోస్పియరు బయటి వలయంలో ఓజోన్ పొర/ఆవరణం (భూ ఉపరితలం నుండి 10-50కిమీవరకు) ఉంది. ఓజోన్ ఒక అకర్బన సమ్మేళన వాయువు. ఒకే మూలకం యొక్కమూడు అణువుల సంయోగం వలన ఏర్పడిన వాయువు.ఓజోను అనగా మూడు ఆక్సిజన్ పరమాణువుల సమ్మేళనంతో ఏర్పడిన ఆక్సిజన్ అణువు (O3).ఈ ఓజోన్ వాయుతలం సూర్యునినుండి, విశ్వాంతరాళం నుండి భూవాతావరణంలోకి చొచ్చుకు వచ్చు/ప్రవేశించు, భూమిమీది జీవరాశికి ప్రమాదకరమైన పలురకాల కాంతికిరణాలను (ఎక్సు, కిరణాలు, అతిలోహితనీలకిరణాలు, కాస్మిక్ కిరణాలు, ఆల్పా, గామావంటి కిరణాలు) అడ్డుకొని, నిరోధించి వడబోసి, ప్రమాదరహితమైన కాంతి మాత్రమే భువాతావరణం గుండా భూమిపైకి చేరునట్లు చెయ్యును.అందువలన్ ఓజోను పరిరక్షణ మానవాళి మనుగడకు, ఉనికికి అంతో అవసరం.దానిని నాశనం కాకుండా కాపాడుకోవటం మానవాళి బాధ్యత.

వాతావరణంలోని స్ట్రాటోస్పియర్ (stratosphere) ప్రాంతంలో క్లోరిన్ పరమాణువులు ఓజోన్ తో రసాయనచర్య జరపడం వలన క్లోరిన్ మొనాక్సైడు, ఆక్సిజన్ ఏర్పడును.
::Cl• + O3 → ClO• + O2
పై చర్యవలన వాతావరణం పైపొరలోని ఓజోను శాతం/గాఢత గణనీయంగా తగ్గి పోతుంది.ఈ రసాయనికప్రక్రియ నిరంతరం కొనసాగుతోంది. ClO• రాడికల్ తిరిగి ఆక్సిజన్‌తో చర్య వలన క్లోరిన్ రాడికల్ ఏర్పడి అది మరల క్లోరిన్ రాడికల్ గా ఏర్పడుతుంది.
::ClO• + O• → Cl• + O2
క్లోరిన్ రాడికల్ పునఃఉత్పత్తి కావడం వలన ఓజోన్ పొర వియోగం/క్షీణత క్లోరిన్‌రాడికల్ వలన వేగవంతం చెయ్యబడుతున్నది.ఈ ప్రక్రియలో క్లోరిన్ యొక్క ఉనికి/నిష్పత్తి ఎటువంటి వంటిమార్పు ఉండదు.మొత్తం మీద చర్యాఫలితం దిగువన పేర్కొన్న విధంగా కొనసాగును.
::O• + O3 → + 2O2
ఈ కారణంగానే వాతావరణంలోకి విడుదలఅగు CFC (క్లోరో ఫ్లోరోకార్బనులు) వాతావరణంలోని స్ట్రాటోస్పియర్ ప్రాంతంలో చేరు వలన వాతావరణకు ప్రమాదం పొంచిఉన్నది.క్లోరో ఫ్లోరోకార్బనులు (CFC) చర్యారహితమైనవి స్వభావ కారణంగా వాతావరణం లోని స్ట్రాటోస్పియర్ లోకి ప్రవేశించును. ఇక్కడ ఇవి కాంతి ప్రభావ వియోగం (photo-dissociation) వలన క్లోరిన్ రాడికల్ లను ఉత్పత్తి చేయ్యును.ఏర్పడిన ఈక్లోరిన్ రాడికల్ లు క్లోరిన్ మొనాక్సైడులుగా మార్పుచెందును, రెండు రాడికల్‌లు చర్య జరిపి డై క్లోరిన్ డయాక్సైడ్ ఏర్పడు వరకు క్లోరిన్ మొనాక్సైడుఏర్పడు పై చక్రీయచర్య కొనసాగుతూనే ఉండును. భూవాతావరణంలో CFC తక్కువ నిష్పత్తిలో/సాంద్రతలో ఉండటం వలన ఈ చక్రీయచర్యను నిలుపు/ఆపు అవకాశం బాగా తక్కువ, అనగా ప్రతి రాడికల్ వేల ఓజోను అణువులను విచ్చేదం చెయ్యును.

## ఇవికూడా చూడండి
*ఓజోన్
*క్లోరిన్
*ఆక్సిజన్
## బయటి లింకులు
*http://www.theozonehole.com/ozonedestruction.htm 

## మూలాలు

వర్గం:రసాయన శాస్త్రం
వర్గం:క్లోరిన్ సమ్మేళనాలు
వర్గం:అకర్బన సమ్మేళనాలు
కాపర్(II)ఎజాయిడ్

**కాపర్(II)ఎజాయిడ్** ఒకరసాయన సమ్మేళనం.మధ్యస్థాయి సాంద్రత కలిగిన అత్యంత ప్రేలుడు స్వాభావమున్న పదార్థం.ఈ సంయోగపదార్థం యొక్క రసాయన సంకేత పదంCu(N3)2.ఈ సమ్మేళనపదార్థం రాగి, నైట్రోజన్మూలకాల అణువుల సంయోగం వలన ఏర్పడినది.
## భౌతిక లక్షణాలు
కాపర్(II)ఎజాయిడ్ బ్రౌన్ రంగుకలిగి,అర్థోరొంబిక్ స్పటి రూపం కలిగిఉండును. కాపర్(II)ఎజాయిడ్ యొక్క అణుభారం 147.586 గ్రాములు/మోల్. 25&nbsp;°C వద్ద ఈ రసాయనపదార్థం యొక్క సాంద్రత 2.6 గ్రాములు .సెం.మీ3.ప్రేలుడు స్వాభావమున్న సంయోగ పదార్థం.విష స్వభావమున్న పదార్థం.
## ఉత్పత్తి
నీటిలో కరుగు స్వాభావమున్న Cu2+, ఎజాయిడ్( azide:N3−) అయానుల మధ్య జరుగు మెటాథెసిస్(metathesis)రసాయనచర్య వలన కాపర్(II)ఎజాయిడ్ ఏర్పడును.
Cu2+ + 2 N3− → Cu(N3)2
నైట్రిక్ ఆమ్లంతో చర్యజరపడం ద్వారా ప్రేలుడు స్వభావరహిత పదార్థంగా మార్చబడును.
## ఉపయోగం
కాపర్(II)ఎజాయిడ్ అత్యంత ప్రేలుడుశక్తి కలిగినపదార్థం కావడం వలన దీనిని ఆచరణరీత్యా,ద్రావణరూపంలో మినహయించి ఉపయోగించుట కష్టం .
## మూలాలు

వర్గం:రసాయన శాస్త్రం
వర్గం:రాగి సమ్మేళనాలు
వర్గం:అకర్బన సమ్మేళనాలు
శ్రీలంక పర్యటనలో భారత క్రికెట్ జట్టు 2015

భారత క్రికెట్ జట్టు ప్రస్తుతం శ్రీలంక పర్యటించింది. ఈ పర్యటన 2015 ఆగస్టు 6 నుండి సెప్టెంబరు 1 వరకు కొనసాగినది. ఈ పర్యటనలో భాగంగా మూడు టెస్ట్ మ్యాచ్ లతో పాటుగా ఒక పర్యటన మ్యాచ్ (టూర్ మ్యాచ్) ఆడియున్నది. ఇది తన చివరి అంతర్జాతీయ మ్యాచ్ అని శ్రీలంక ఆటగాడైన కుమార సంగక్కర జూన్ 27న ప్రకటించాడు. భారత్ ఈ పర్యటన ఆట శ్రీలంక బోర్డు ప్రెసిడెంట్ XI తో మూడు రోజుల ఆటతో మొదలైనది. పర్యటనలోని మూడు టెస్ట్ మ్యాచ్లు గాలే, పి శర ఓవల్, ఎస్‌ఎస్‌సి కొలంబో మైదానములలో ఆడియున్నది.

భారత క్రికెట్ జట్టు ఆగస్టు 4న శ్రీలంకకు చేరుకున్నది.

ఈ సిరీస్ లో ముగ్గురు వేరువేరు ఓపెనర్ బ్యాట్స్ మెన్ శిఖర్ ధావన్ (134), లోకేష్ రాహుల్ (108), చేటేశ్వర్ పూజారా (145) మూడు శతకాలను నమోదు చేసారు. టెస్ట్ క్రికెట్ చరిత్రలో ఇది ఐదవ సారి. చివరి సారిగా 1970 ఆషేస్ లో ఇంగ్లాండ్ ఆటగాళ్లు నమోదు చేసారు.

భారత్ ఈ మూడు టెస్ట్ మ్యాచ్ సిరీస్ ను 2–1 తో గెలుచుకున్నది. 1993 తరువాత భారత్ శ్రీలంకలో ఇదే తొలిసారి సిరీస్ ను గెలవడము. అలాగే 2001 తరువాత విదేశాలలో సిరీస్ గెలవడము కూడా ఇదే తొలిసారి. చివరగా 2011 లో వెస్ట్ ఇండీస్ పైన సిరీస్ ను వెస్ట్ ఇండీస్ లో గెలుచుకున్నది

## ఆటగాళ్ల జాబితా

1 మురళీ విజయ్ గాయం కారణంగా మొదటి, చివరి టెస్ట్ నుండి నిష్క్రమించి ఉన్నాడు.2 స్టువర్ట్ బిన్నీని రెండవ టెస్ట్ కు ముందు జట్టులో చేర్చారు.3 శిఖర్ ధావన్ నకు తన కుడి చేయి విరిగిన కారణంగా మొదడి టెస్ట్ తరువాత జట్టు నుండి నిష్క్రమించి ఉన్నాడు.4 వృద్ధిమాన్ సాహ గాయం కారణంగా చివరి టెస్ట్ నుండి నిష్క్రమించి ఉన్నాడు.5 నమన్ ఓఝా, కరుణ్ నాయర్లను చివరి టెస్ట్ నకు ముందు జట్టులో చేర్చారు.

## పర్యటన మ్యాచ్

### మూడు రోజుల మ్యాచ్:శ్రీలంక బోర్డు ప్రెసిడెంట్ XI vs భారత బృందం

## టెస్ట్ సిరీస్

### మొదటి టెస్ట్

### రెండవ టెస్ట్

### మూడవ టెస్ట్

## ఆధారములు

## బయటి లంకెలు
* Series home at ESPN Cricinfo

వర్గం:2015 in Indian cricket
వర్గం:2015 in Sri Lankan cricket
వర్గం:International cricket competitions in 2015
వర్గం:Indian cricket tours of Sri Lanka
వర్గం:Current cricket tours
వర్గం:క్రికెట్
చినజమ్మలమడక

**చినజమ్మలమడక** ప్రకాశం జిల్లా బల్లికురవ మండలానికి చెందిన రెవెన్యూయేతర గ్రామం.

## మూలాలు
అడుసుమిల్లి వేంకటేశ్వర రావు

**అడుసుమిల్లి వేంకటేశ్వర రావు** తెలుగు సినిమా నిర్మాత. నిర్మించిన తక్కువ చిత్రాలతోటే ఎక్కువ ప్రజాదరణ పొందిన నిర్మాత.
## జివిత విశేషాలు
వెంకటేశ్వరరావు నంబర్‌వన్‌, శుభలగ్నంతోపాటు పలు సినిమాలు నిర్మించారు.
## మరణం
ఆయన అనారోగ్యంతో బుధవారం ఆగష్టు 19 2015 న మృతిచెందారు.పేగు సంబంధిత సమస్యతో బాధపడుతూ కొద్ది రోజులుగా విజయవాడలోని ఓ ప్రైవేటు ఆస్పత్రిలో చికిత్స పొందుతున్నారు. 

## మూలాలు

## ఇతర లింకులు

వర్గం:తెలుగు సినిమా నిర్మాతలు
వర్గం:2015 మరణాలు
చిటిప్రోలు కృష్ణమూర్తి

**చిటిప్రోలు కృష్ణమూర్తి** (1932 డిసెంబర్ 26 - 2021 సెప్టెంబర్ 2) కేంద్ర సాహిత్య అకాడమీ అవార్డు గ్రహీత. ఆయన పండితుడు కానప్పటికీ అక్షరానికి పాండిత్యాన్ని పులిమాడు. పద్య కవిత్వంలో కవిరాజుగా వెలుగొందాడు.

గుంటూరు జిల్లా దాచేపల్లి మండలం గామాలపాడులో చిటిప్రోలు వెంకట రత్నం, కనకమ్మ దంపతులకు 1936 డిసెంబర్‌ 26న జన్మించారు. 

88 ఏళ్ళ ఆయన 2021 సెప్టెంబర్ 2న అనారోగ్యంతో హైదరాబాదులో కన్నుమూశారు. ఆయనకు భార్య సరస్వతి, ముగ్గురు కుమారులు, కుమార్తె ఉన్నారు.

## రచనలు
# కైకేయి
# తరంగిణి 
# మాఘమేఘములు 
# అక్షర దేవాలయము 
# మహిష శతకము
# పురుషోత్తముడు
# సాకేతము
#Sisupaalavadha (Maagham)

## బిరుదములు
# కవిరాజశేఖర
# కవితా సుధాకర

## పురస్కారాలు
* ఇతని పురుషోత్తముడు కావ్యానికి 2008లో కేంద్ర సాహిత్య అకాడమీ అవార్డు, 2008లో పొట్టి శ్రీరాములు తెలుగు విశ్వవిద్యాలయం వారి పురస్కారం లభించాయి.

## మూలాలు

4 

వర్గం:1932 జననాలు
వర్గం:తెలుగు కవులు
వర్గం:గుంటూరు జిల్లా కవులు
వర్గం:కేంద్ర సాహిత్య అకాడమీ పురస్కారం పొందిన తెలుగు రచయితలు
వర్గం:కేంద్ర సాహిత్య అకాడమీ పురస్కారం పొందిన ఆంధ్రప్రదేశ్ రచయితలు
బులుసు వెంకటేశ్వర్లు

**బులుసు వెంకటేశ్వర్లు** ప్రముఖ కవి, రచయిత, సాహితీ విమర్శకులు. ఆయన 1956 లో కేంద్ర సాహిత్య అకాడమీ పురస్కారం పొందారు.. కవివతంస బిరుదాంకితులు.
## జీవిత విశేషాలు
ఇతడు తూర్పు గోదావరి జిల్లా, పొడగట్లపల్లి శివారుప్రాంతమైన రామచంద్రాపురంలో 1906, ఏప్రిల్ 10న జన్మించాడు. ఇతడు మొదట వేదవిద్య, తరువాత ఆంగ్ల విద్యను అభ్యసించాడు. మద్రాసు విశ్వవిద్యాలయం నుండి వేదాంతంలో, తెలుగు సాహిత్యంలో రెండు ఎం.ఎ.పట్టాలు సంపాదించాడు. తరువాత తెలుగు ఉపన్యాసకునిగా 30 సంవత్సరాలు పనిచేసి 1963లో పదవీ విరమణ చేశాడు. ఇతడు గొప్ప వచన రచయితగా, వక్తగా రాణించాడు.

## రచనలు
* మన కవులు : 'రామరాజ భూషణుడు’, 'ధూర్జటి’, 'తెనాలిరామకృష్ణుడు’ వంటి ప్రాచీన కవుల నుండి మొదలుకొని, ’విశ్వనాథ సత్యనారాయణ’, ’నండూరి రామకృష్ణమాచార్య’, ’గుంటూరు శేషేంద్ర శర్మ’, ’వేముగంటి నరసింహాచార్యులు’ వంటి దివంగత ఆధునిక కవులతోబాటు; ’అనుమాండ్ల భూమయ్య’, ’దుగ్గిరాల రామారావు’, ఇంకా 'ఆచార్య ఫణీంద్ర' వంటి సమకాలీన కవుల వరకు 50 మంది కవులు రచించిన అనేక విశిష్ట పద్యాలను హృద్యంగా విశ్లేషిస్తూ రచించిన చక్కని విమర్శన గ్రంథం.
* “వావిళ్ల నిఘంటువు” (1949) : వేదం లక్ష్మీనారాయణ శాస్త్రితో కలసి వ్రాసినది.
* భారతీయ తత్వశాస్త్రము-పరిశీలన : (1956 సాహిత్య అకాడమీ అవార్డు) 
* Thousand Steps to God - 1975
* శ్రీరామాష్టవ సుధాలహరి - 1967
* బులుసు వెంకటేశ్వర్లు జీవిత చరిత్ర - 1977
* 
* శ్రీ శివప్రభుశతకం - 1978
* సర్వదుఃఖ నివారణోపాయము - 1967
*

## మూలాలు

## ఇతర లింకులు
* రామాయణ కల్పవృక్షం వర్ణనా వైభవం- బులుసు వెంకటేశ్వరరావు ఉపన్యాస వీడియో

వర్గం:తెలుగు రచయితలు
వర్గం:తెలుగు కవులు
వర్గం:1906 జననాలు
వర్గం:తూర్పు గోదావరి జిల్లా కవులు
వర్గం:తూర్పు గోదావరి జిల్లా రచయితలు
వర్గం:తూర్పు గోదావరి జిల్లా సాహితీ విమర్శకులు
వర్గం:తూర్పు గోదావరి జిల్లా ఉపాధ్యాయులు
వర్గం:కేంద్ర సాహిత్య అకాడమీ పురస్కారం పొందిన తెలుగు రచయితలు
వర్గం:కేంద్ర సాహిత్య అకాడమీ పురస్కారం పొందిన ఆంధ్రప్రదేశ్ రచయితలు
టంకాల సత్యనారాయణ

**టంకాల సత్యనారాయణ** తెలుగు పద్య కవి. కవితా విశారద బిరుదు పొందినవాడు.

## జీవిత విశేషాలు
టంకాల సత్యనారాయణ అన్నపూర్ణ, అప్పన్న దంపతులకు 1908వ సంవత్సరం, జూన్ 30వ తేదీన జన్మించాడు. వైశ్య కులస్థుడు. దేవకుల గోత్రజుడు. శ్రీకాకుళం జిల్లా, కొత్తూరు మండలానికి చెందిన నివగం గ్రామం ఇతని స్వస్థలం.  ఇతనికి సంగీత సాహిత్యాలలో ప్రవేశం ఉంది. ఇతడి ప్రతిభకు గుర్తింపుగా కవితా విశారద అనే బిరుదు లభించింది.

సత్యనారాయణ స్వప్రయత్నంతో పద్య రచన, కవిత్వం సాధించినవాడు. స్వతాహాగా భక్తుడు కావడంతో భక్తి సాహిత్యాన్ని, శతకాలను రచించి పలు దేవతా మూర్తులకు అంకితం ఇచ్చాడు.

## రచనలు
# మూర్ఛనాదర్శిని (సంగీత గ్రంథము)
# శ్రీ రామాయణ సారామృతము (కంద పద్య శతకము)
# శ్రీమద్భాగవత సారామృతము (సీస కావ్యము)
# శ్రీ కృష్ణ పరమాత్మ జాతకము
## బయటి లింకులు
* నేషనల్ లైబ్రరీ ఆఫ్ ఇండియాలో టంకాల సత్యనారాయణ పుస్తకాలు

## మూలాలు

వర్గం:1908 జననాలు
వర్గం:శ్రీకాకుళం జిల్లా కవులు
జి.నాగయ్య

ఆచార్య **జి.నాగయ్య** (గూడూరు నాగయ్య) విశిష్ట పరిశోధకుడు, ఉత్తమ ఉపాధ్యాయుడు, ఆదర్శ ఆచార్యుడు. ఇతడు రచించిన తెలుగు సాహిత్య సమీక్ష గ్రంథం సాహిత్య చరిత్రలలో సమగ్రమైనదిగా, ప్రత్యేకమైనదిగా పేరు సంపాదించింది.
## జీవిత విశేషాలు
ఇతడు 1936, జూలై 30వ తేదీన వైఎస్ఆర్ కడప జిల్లా, లింగాల మండలం, తాతిరెడ్డి పల్లె గ్రామంలో నారమ్మ, నాగప్ప దంపతులకు జన్మించాడు. ఇంటర్మీడియట్ విద్యను అనంతపురం ప్రభుత్వకళాశాలలో పూర్తిచేసి 1959-61లో తిరుపతిలోని శ్రీ వేంకటేశ్వర విశ్వవిద్యాలయంలో ఎం.ఎ. తెలుగు చదివాడు. ఎం.ఎ పూర్తి అయిన తర్వాత కడప ప్రభుత్వ కళాశాలలో రెండు సంవత్సరాలు అధ్యాపకుడిగా పనిచేశాడు. తర్వాత ఆచార్య పింగళి లక్ష్మీకాంతం పర్యవేక్షణలో ద్విపద వాజ్మయము అనే అంశంపై పరిశోధన చేశాడు. అనంతరం శ్రీ వేంకటేశ్వర విశ్వవిద్యాలయంలో అధ్యాపకుడిగా, ఆచార్యుడిగా పనిచేశాడు. ఇతని పర్యవేక్షణలో అనేకమంది విద్యార్థులు పరిశోధనలు గావించి ఎం.ఫిల్., పి.హెచ్.డి పట్టాలు సంపాదించారు. ఇతని పర్యవేక్షణలో జరిగిన పరిశోధనలలో ***[[శ్రీ మదాంధ్ర మహాభారతం|ఆంధ్ర మహాభారతం]]లో ధృతరాష్ట్రుని పాత్ర పరిశీలన*** (డి.రంగారెడ్డి), ***ఆంధ్ర మహాభారతంలో [[భీష్ముడు|భీష్ము]]ని పాత్ర చిత్రణము*** (పి.లలితావాణి), ***మహా భారతంలో విద్యావిధానం*** (ఆర్.మల్లేశుడు)&nbsp;మొదలైనవి ఉన్నాయి.

## రచనలు

# ద్విపద వాఙ్మయము
# తెలుగు కావ్యావతారికలు
# ఎర్రన శ్రీనాథుల సూక్తి వైచిత్రి
# దాక్షిణాత్య జానపద దృశ్య కళారూపాలు (సంపాదకత్వం)
# దాక్షిణాత్య సాహిత్య సమీక్ష (నాలుగు సంపుటాలు)
# మాండలిక వృత్తి పదకోశం (లోహకార వృత్తి) - (సంపాదకత్వం)
# తెలుగు సాహిత్య సమీక్ష (రెండు భాగాలు)

## మరణం
ఇతడు 1992,మే 7 వ తేదీన తుదిశ్వాస విడిచాడు.

## మూలాలు

వర్గం:1936 జననాలు
వర్గం:తెలుగు పరిశోధకులు
వర్గం:చరిత్రకారులు
వర్గం:వైఎస్ఆర్ కడప జిల్లా రచయితలు
వర్గం:కడప జిల్లా ఉపాధ్యాయులు
భారత పర్యటనలో దక్షిణ ఆఫ్రికా క్రికెట్ జట్టు 2015–16

దక్షిణ ఆఫ్రికా జట్టు భారత పర్యటనను 29 సెప్టెంబరు నుండి 7 డిసెంబరు వరకు జరుగునని ఖరారు చేసింది. ఈ పర్యటనలో నాలుగు టెస్ట్లు, ఐదు అంతర్జాతీయ వన్డేలు, మూడు అంతర్జాతీయ ట్వెంటీ 20 లతో పాటుగా రెండు పర్యటన మ్యాచ్లు (టూర్ మ్యాచ్) ఉన్నాయి. భారతదేశంలో భారత్ మీద దక్షిణ ఆఫ్రికా క్రికెట్ జట్టు మొదటి సారిగా నాలుగు టెస్ట్ మ్యాచ్లు, అంతర్జాతీయ ట్వెంటీ 20 మ్యాచ్లు ఆడనున్నది.

## ఆటగాళ్ల జాబితా

## పర్యటన మ్యాచ్
### T20:TBA vs దక్షిణ ఆఫ్రికా బృందం

### రెండు రోజుల మ్యాచ్:భారత క్రికెట్ బోర్డుప్రెసిడెంట్ XI vs దక్షిణ ఆఫ్రికా బృందం

## ట్వెంటీ 20 ఐ సిరీస్

### మొదటి టి20ఐ

### రెండవ టి20ఐ

### మూడవ టి20ఐ

## వన్డే సిరీస్

### మొదటి వన్డే

### రెండవ వన్డే

### మూడవ వన్డే

### నాల్గవ వన్డే

### ఐదవ వన్డే

## టెస్ట్ సిరీస్

### మొదటి టెస్ట్

### రెండవ టెస్ట్

### మూడవ టెస్ట్

### నాల్గవ టెస్ట్

## ఆధారములు

## బయటి లంకెలు
* Series home at ESPN Cricinfo

వర్గం:భారతదేశంలో క్రికెట్
డైక్లోరిన్ డయాక్సైడ్

**డైక్లోరిన్ డయాక్సైడ్** అనునది ఒక రసాయనసమ్మేళనం. రెండు క్లోరిన్ పరమాణువులు, రెండు ఆక్సిజన్ పరమాణువుల సంయోగం వలన డైక్లోరిన్ డయాక్సైడ్ అణువు ఏర్పడును.ఈ సంయోగపదార్ధం యొక్క రసాయన సంకేతపదం ClOOCl. (సక్షింప్త సంకేతం Cl2O2).ఓజోన్ పొర పతనంపై డైక్లోరిన్ డయాక్సైడ్ ప్రభావంకలదు.
## డైక్లోరిన్ డయాక్సైడ్ ఇతర పేర్లు
డైక్లోరిన్ డయాక్సైడ్ ఇతరపేర్లతో కుడా వాడుకలో ఉంది. డైక్లోరిన్ డయాక్సైడ్ అనునది IUPAC పేరు.ఈ రసాయానసమ్మేళనం ఒక ద్వ్యణుకం (Dimer). అందుచే దీనిని **క్లోరో ఆక్సిడైమర్** ( ClO dimer) అని కూడా వ్యవహరిస్తారు.ఈ సంయోగ పదార్థానికి ఉన్న మరో పేరు **క్లోరిన్ పెరాక్సైడ్**.**క్లోరిన్ (I) ఆక్సైడ్** అనునది మరో ప్రత్నామ్యాయంగా ఉపయోగించు నామదేయం.

## ఉత్పత్తి
క్లోరిన్ అణువును ఓజోనుతో కలిపి లేసరు కిరణాలతో సంశ్లేషణ చెయ్యడం వలన డైక్లోరిన్ డయాక్సైడ్ (ClOOCl) ఉత్పత్తి చెయ్యవచ్చును.లేదాక్లోరిన్ అణువును ఒజోనుతో కలిపి అతినీలలోహిత కాంతివిశ్లేషణం చెయ్యడం వలన కూడా తయారు చెయ్యవచ్చును.248, 308, లేదా 352&nbsp;nm తరంగదైర్ఘ్యం ఉన్నఎక్షిమెర్‌ లేసర్ వలన క్లోరిన్ అణువులు, పరమాణువులుగా విడిపోవును.

అలాగే డైఫ్లోరోడైక్లోరో మిథేన్ (CF2Cl2) కూడా క్లోరిన్ అణువును పరమాణువులు విడగొట్టి, పెరాక్సైడును ఏర్పరచు వనరుగా/ఆధారంగా పనిచేయును.. సూక్ష్మతరంగం విసర్జకం (microwave discharge) కూడా క్లోరిన్ అణువులను పరమాణు వులుగా విడగొట్టి పెరాక్సైడు ఏర్పడుతకు దోహద పడును.
::Cl2 + hν → 2Cl
::Cl + O3 → O2 + ClO•
::2ClO• + M → ClOOCl + M
::ClOOCl + hν → Cl + ClO2
::ClO2 + M → Cl + O2

## ధర్మాలు
డైక్లోరిన్ డయాక్సైడ్ యొక్క అణుభారం 102.905 గ్రాములు/మోల్.ఈ సంయోగపదార్ధం ఒక ద్వ్యణుకం.డైక్లోరిన్ డయాక్సైడ్ గరిష్ఠంగా 245&nbsp;nm వరకు తరంగదైర్ఘ్యంకల్గిన అతినీలలోహిత కిరణాలను శోషించుకొనును.తరంగాయామము350&nbsp;nm కలిగిన అతినీలలోహిత కిరణాలను కొంత తక్కువస్థాయిలో శోషించుకొనును.ఓజోన్ పొర 300&nbsp;nm వరకు అతినీలలోహిత కిరణాలను శోషించుకొనును.

డైక్లోరిన్ డయాక్సైడ్/క్లోరిన్ పెరాక్సైడ్ అణువులోని క్లోరిన్-ఆక్సిజన్ పరమాణువుల (Cl-O) బంధ దూరం పొడవు 1.426 Å. ClOO ల బంధం యొక్క బంధకోణం110.1°, రెండు Cl-O-O ద్విముఖకోణం 81° .

## ఇవికూడా చూడండి
*క్లోరిన్
## మూలాలు

వర్గం:రసాయన శాస్త్రం
వర్గం:క్లోరిన్ సమ్మేళనాలు
వర్గం:అకర్బన సమ్మేళనాలు
డైక్లోరిన్ ట్రైఆక్సైడ్

**డైక్లోరిన్ ట్రైఆక్సైడ్** అనునది ఒక క్లోరిన్ సమ్మేళనం, రెండు క్లోరిన్ పరమాణువులు,మూడు ఆక్సిజన్ పరమాణువుల సంయోగం వలన ఏర్పడు అకర్బన సంయోగపదార్థం.ఈ సంయోగ పదార్థం యొక్క రసాయన సంకేత పదం Cl2O3 డైక్లోరిన్ ట్రైఆక్సైడ్ ముదురు/చిక్కని బ్రౌన్ రంగులో ఉండు ఘనపదార్థం.దీనిని మొదటి సారి 1967 సంవత్సరంలో కనుగొన్నారు.డై క్లోరిన్ ట్రైఆక్సైడ్ సంయోగ పదార్థం 0&nbsp;°C కన్న తక్కువ ఉష్ణోగ్రత వద్ద కూడా విస్పొటనం (explosive ) చెందు స్వభావాన్ని,లక్షణాన్ని కలిగి ఉన్నది.  డైక్లోరిన్ ట్రైఆక్సైడ్ యొక్క అణుభారం 118.903 గ్రాములు/మోల్.

డైక్లోరిన్‌హెక్సాక్సైడ్(Cl2O6),క్లోరిన్(Cl2) మరియుఆక్సిజన్(O2)లను తక్కువ ఉష్ణోగ్రత వద్ద కాంతివిశ్లేషణం ప్రకాశ విశ్లేషణ(photolysis)చెయ్యడం వలన డైక్లోరిన్ ట్రైఆక్సైడ్ సంయోగపదార్థం ఏర్పడును. ఈ రసాయన సంయోగ పదార్థం యొక్క అణుసౌష్టవం OCl-ClO2 వలె ఉండునని విశ్వసించడమైనది .డైక్లోరిన్ ట్రైఆక్సైడ్ యొక్క ఐసొమర్  Cl-O-ClO2 అయ్యిండే అవకాశం కలదు.ఈ ఐసొమర్ ,సిద్దాంతరీత్యా క్లోరస్ ఆమ్లం యొక్క నిర్జలస్థితి.
## మూలాలు
అడుసుమిల్లి (అయోమయనివృత్తి)

* అడుసుమల్లి -ఆంధ్రప్రదేశ్, బాపట్ల జిల్లా పర్చూరు మండలం లోని గ్రామం.  
* అడుసుమిల్లి జనార్ధన వరప్రసాద్ -సినీ నటుడు
* అడుసుమిల్లి వేంకటేశ్వర రావు - తెలుగు సినిమా నిర్మాత. 
* అడుసుమిల్లి శ్రీనివాస రావు -గ్రంథాలయోద్యమ నాయకుడు
ఎస్వీ సత్యనారాయణ

thumb|260x260px|'''2021 స్వతంత్ర భారత వజ్రోత్సవాల సందర్భంగా, హైదరాబాదులో జరిగిన కార్యక్రమంలో ప్రసంగిస్తున్న ఎస్వీ సత్యనారాయణ'''
**ఎస్వీ సత్యనారాయణ** (S.V.Sathyanarayana) అభ్యుదయ రచయిత, సాహితీ విమర్శకుడు, తెలుగు ఆచార్యుడు. 

## జీవిత విశేషాలు
thumb|2017 ఉగాది కవి సమ్మేళనంలో సత్కారం అందుకుంటున్న ఎస్వీ సత్యనారాయణ
ఇతడు హైదరాబాద్ పాతబస్తీలో 1954, ఆగస్టు 16వ తేదీన జన్మించాడు. అబ్బూరి రామకృష్ణారావు రచనలపై పరిశోధించి ఎం.ఫిల్.పట్టా పొందాడు. తర్వాత ఎన్. గోపి పర్యవేక్షణలో తెలుగులో ఉద్యమగీతాలు అనే అంశంపై పరిశోధించి పి.హెచ్.డి. సాధించాడు. ఉస్మానియా విశ్వవిద్యాలయంలో తెలుగు ఆచార్యునిగా పనిచేసి ఉస్మానియా విశ్వవిద్యాలయం ఆర్ట్స్ కళాశాల ప్రిన్సిపల్‌గా 2014లో పదవీ విరమణ చేశాడు. ఆంధ్రప్రదేశ్‌ అభ్యుదయ రచయితల సంఘంలోను, భారతీయ అభ్యుదయ రచయితల సంఘంలోను క్రియాశీలక పాత్ర పోషిస్తున్నాడు. కేంద్ర సాహిత్య అకాడమీ తెలుగు విభాగం సలహామండలి సభ్యుడిగా ఉన్నాడు. ఒక వ్యక్తిగా, వక్తగా, అధ్యాపకుడిగా, సాహితీవేత్తగా ఇతడు సాగించిన ప్రయాణాన్ని ఇతని గురువులు, సహచరులు, శిష్యులు విశ్లేషించిన గ్రంథం ‘ఆత్మీయం’ డాక్టర్ కందిమళ్ళ భారతి సంపాదకత్వంలో రూపొందింది.

2016, జూలై 26 నుండి 2019, ఆగస్టు వరకు తెలుగు విశ్వవిద్యాలయం పదో ఉపకులపతిగా బాధ్యతలు నిర్వర్తించాడు.

## రచనలు
thumb|2017 ఉగాది కవి సమ్మేళనంలో కవిత్వ పఠనం చేస్తున్న ఎస్వీ సత్యనారాయణ
ఇతడు 43కు పైగా గ్రంథాలను వెలువరించాడు. 
# తెలుగులో ఉద్యమగీతాలు (సిద్ధాంత గ్రంథం)
# అభ్యుదయ సాహిత్యం - ఇతర ధోరణులు, దృక్పథాలు
# ఆధునిక సాహిత్యం - విభిన్న ధోరణులు
# దళిత సాహిత్య నేపథ్యం
# దళితవాద వివాదాలు (సంపాదకత్వం)
# తెలంగాణ సాయుధ పోరాట సాహిత్యం
# తెలంగాణ విమోచనోద్యమం - సాహిత్యం
# గ్లోబలైజేషన్ కథలు
# జాషువా సాహితీ ప్రస్థానం 
# తెలుగు సాహితీ వీచిక
# జీవితం ఒక ఉద్యమం (కవిత్వం)
# కవితా దశాబ్ది (1991-2000) (సంపాదకత్వం - పెన్నా శివరామకృష్ణతో కలిసి)
# కవితా దశాబ్ది (2001-2010) (సంపాదకత్వం - పెన్నా శివరామకృష్ణతో కలిసి)
# సత్యానుశీలన
# దృక్పథాలు
# తెలుగుకు తూర్పుదిక్కు ఉత్తరాంధ్ర కథలు (సంపాదకత్వం)
# స్త్రీవాద వివాదాలు (సంపాదకత్వం)
# అవిశ్రాంత పోరాటయోధుడు తమ్మారెడ్డి
# తెలంగాణా వీరనారి ఆరుట్ల కమలాదేవి
# విమర్శక వతంసులు
# యుద్ధం జరుగుతూనే ఉంటుంది (కవిత్వం)
# ప్రజలమనిషి ధర్మభిక్షం
# జనచైతన్యదీపం సురవరం
# ఆలోచన
# రేఖాచిత్రాలు
# సరిగమలు
# ప్రపంచీకరణ - ప్రతిధ్వని
# తెలుగు సాహితీవీచిక
## పురస్కారాలు
* 2004లో  ఆంధ్రప్రదేశ్ అభ్యుదయరచయితల సంఘం, గుంటూరు జిలాశాఖ వారిచే అమరజీవి పులుపుల వెంకటశివయ్య సాహితీ సత్కారం. 

## మూలాలు

## బయటి లింకులు

వర్గం:1954 జననాలు
వర్గం:అభ్యుదయ రచయితలు
వర్గం:సాహిత్య విమర్శకులు
వర్గం:హైదరాబాద్ సాహితీవేత్తలు
వర్గం:హైదరాబాదు జిల్లా ఉపాధ్యాయులు
వర్గం:హైదరాబాదు జిల్లా రచయితలు
వర్గం:పులుపుల వెంకటశివయ్య అవార్డు గ్రహీత
తెలకపల్లి రవి

**తెలకపల్లి రవి** ప్రముఖ రచయితా, పత్రికా సంపాదకుడూ, రాజకీయ విశ్లేషకుడు.

## జీవిత విశేషాలు
తల్లి టీసీ లక్ష్మమ్మ సీనియర్ కమ్యూనిస్టు,మహిళా సంఘ నాయకురాలు. సాహితీ స్రవంతి అనే తెలుగు సాహితీ సంస్థకు పూర్వ అధ్యక్షుడు.

## కెరీర్
తెలుగు టెలివిజన్లో రాజకీయ విశ్లేషకునిగా గుర్తింపు.

## రచనలు
# సోషలిజం విజయాలు, విచ్ఛిన్నాలు
# పోరాట యోధుడు నిర్మాణ దక్షుడు వి.ఎన్
# భగత్‌సింగ్
# ప్రజా కళా సైనికుడు సఫ్దర్ హష్మి
# నండూరి ప్రసాదరావు
# కామ్రేడ్ మోటూరి హనమంతరావు
# 100 పుస్తకాలు: పరామర్శ - విమర్శ
# గమనం
# కథాప్రస్థానం 2002- 04 (సంపాదకత్వం)
# అభద్ర
# బాబాల బండారం
# శ్రీశ్రీ జయభేరి
# వెయ్యేళ్ళ చరిత్ర
# మహనీయుల బడిచదువులు
# సుందరయ్య ఆత్మకథ (అనువాదం)
# మన ప్రపంచం (దేశాల చరిత్ర, భూగోళం)
# మలుపులు - కుదుపులు
# అమ్మ (సంక్షిప్తానువాదం - మూలం: మాక్సిం గోర్కీ)
# సమగ్ర వ్యాసావళి (సంపాదకత్వం)
# తెలుగు సినిమా ఫ్లాష్ బాక్ - ఫ్రెష్ ట్రాక్

## పురస్కారాలు
# పత్రికారచనలో తెలుగు విశ్వవిద్యాలయము - కీర్తి పురస్కారం-2015

## మూలాలు

## వనరులు
* http://www.worldcat.org/title/babala-bandaram

వర్గం:సంపాదకులు
వర్గం:తెలుగు రచయితలు
వర్గం:రాజకీయ విశ్లేషకులు
వర్గం:1956 జననాలు
పి.వి.రమణయ్య రాజా

**పి.వి.రమణయ్య రాజా** అనేకమంది కవులకూ, కళాకారులకూ సహాయాన్నందిస్తున్న శ్రీ రాజా లక్ష్మీ ఫౌండేషన్ వ్యవస్థాపకుడు.
## జీవిత విశేషాలు
ఆయన విశాఖపట్టణం జిల్లా లోని భీమిలి సమీపంలోని పాండ్రంగి గ్రామంలో 1927లో జన్మించాడు. ఆయన విజయనగరంలో చదువుకున్నాడు. ఆ రోజుల్లో ఆదిభట్ల, ద్వారం, దాలిపర్తి, చొప్పల్లి వంటి కళాకారుల ప్రభావంతో కళాభిమానం పెంచుకున్నాడు. వ్యాపారం నిమిత్తం 1968లో మద్రాసుకు మకాం మార్చాడు.ఆయనకు వ్యాపారాభివృద్ధితో పాటు కళా, సాహిత్య రంగాలపై మమకారం కూడా పెరిగింది. ఆనాటి నుండి సాహిత్య సాంస్కృతిక రంగాల చరిత్రలో ఆయన పేరు పెనవేసుకుపోయింది. కవులకీ, కళాకారులకీ ముఖ్యంగా సాహితీవేత్తలకీ రాజా చేసిన సత్కారాలు, వారి పై చూపిన ఆదరణ చూస్తే ప్రాచీనకాలం నాటి కవుల వైభవాన్ని పునరుద్ధరించడానికి ఆయన పుట్టారనిపిస్తుంది. శ్రీనాధుని కావ్యాలు అంకితం పుచ్చుకున్న ఆవచి తిప్పయ్య వంటివారు గుర్తుకు వస్తారు. 1979లో శ్రీ రాజా-లక్ష్మీ అవార్డు ప్రారంభించడానికి ముందే చెన్నైలో సాహిత్యోత్సవాలూ, పుస్తకాల అంకితోత్సవాలూ కవి పండితుల షష్టి పూర్తి ఉత్సవాలు జరిపిస్తూ ఆధునికయుగంలో కూడా సాహిత్య కళారంగాలకు పూర్వ వైభవం కల్పించిన సంస్కృతీ ప్రియుడాయన.

## శ్రీ రాజా లక్ష్మీ ఫౌండేషన్
right|thumb|250px|రమణయ్య రాజా

రాజా చాలా కాలంగా సాహిత్యం, విద్య, వైద్య, జర్నలిజం తదితర రంగాల్లో విశేష సేవలందించిన ప్రముఖులకు రాజా లక్ష్మీ ఫౌండేషన్ ద్వారా ప్రతి ఏటా అవార్డులను ప్రదానం చేస్తున్నారు. 1979 సంవత్సరం నుంచి ఆయన ఈ అవార్డులు ఇస్తూ వస్తున్నారు. 1979లో రాజా జన్మదినం నాడు ‘శ్రీశ్రీ’కి తమ తొలి అవార్డు ప్రదానం చేశారు. పదివేలతో ప్రారంభమైన ఈ పురస్కారం తర్వాత లక్ష రూపాయలకు పెరిగింది. ఆ తర్వాత ఏటేటా ఈ అవార్డులు స్వీకరించిన వారిలో మంగళంపల్లి బాలమురళీకృష్ణ, వెంపటి చిన సత్యం, నేరెళ్ళ వేణుమాధవ్‌, బాపు, వై.నాయుడమ్మ, టంగుటూరి సూర్యకుమారి, మాండలిన్‌ శ్రీనివాస్‌, జి.కె. రెడ్డి, బి. రామ్మూర్తి, సి. నారాయణ రెడ్డి, బెజవాడ గోపాలరెడ్డి, లతా మంగేష్కర్‌, నటరాజ రామకృష్ణ, ద్వారం ట్రస్టు, పాలగుమ్మి సాయినాధ్‌, ప్రొఫెసర్‌ జి రామిరెడ్డి, డాక్టర్‌ అంబటి బాలమురళి, అబిద్‌ హుస్సేన్‌, ఎ. చెన్నగంటమ్మ, కృష్ణారావు, డాక్టర్‌ భానుమతీ రామకృష్ణ, ఎ.ఎస్.రామన్‌, ఎస్‌.వి.రామారావు, సద్గురు కందుకూరి శివానందమూర్తి వంటి వారు ఉన్నారు.

## మరణం
ఆయన గత కొంత కాలం కిందట అస్వస్థతకు గురయ్యారు. చెన్నైలోని ఓ ప్రైవేటు ఆసుపత్రిలో చికిత్స పొందుతూ బుధవారం ఆగష్టు 26 2015 న కన్నుమూశారు.
## చిత్రమాలిక
### శ్రీ రాజా లక్ష్మీ పౌండేషన్ లో అవార్డు గ్రహీతల చిత్రాలు

File:Sri Sri Award.jpg| శ్రీశ్రీ
File:Mandolin Srinivas Award.jpg|మాడలిన్ శ్రీనివాస్
File:Sudha Murthy Award.jpg|సుధామూర్తి
File:Koneru Humpy Award.jpg|కోనేరు హంపి
File:Mullapudi Award.jpg|ముళ్ళపూడి
File:Ramanan Lecture.JPG|రమణన్


## ఇవి కూడా చూడండి
* శ్రీ రాజా లక్ష్మీ పురస్కారం
* శ్రీ రాజా లక్ష్మీ ఫౌండేషన్

## మూలాలు

## ఇతర లింకులు

వర్గం:2015 మరణాలు
వర్గం:1927 జననాలు
వర్గం:విశాఖపట్నం జిల్లా సాహితీ పోషకులు
వర్గం:మద్రాసు తెలుగువారు
శ్రీ విరించి

thumb|శ్రీ విరించి
**శ్రీ విరించి** కలం పేరుతో ప్రసిద్ధులైన  డాక్టర్ నల్లాన్ చక్రవర్తుల రామానుజాచారి  సుప్రసిద్ధ కథకుడు. రాజనీతి శాస్త్రంలో ఎంఏ, పారిశ్రామిక వాణిజ్య చట్టాలలో బీఎల్‌తో పాటు డాక్టరేట్‌ కూడా చేశారు. తులనాత్మక తత్వశాస్త్రంలోనూ పట్టభద్రులు.  

## జీవిత విశేషాలు
ఆయన 1935లో విజయవాడలో జన్మించారు. మద్రాసులోని దివ్యజ్ఞాన సమాజంలో నివసిస్తున్నారు. ఆయన మొదటి రచన 1951లో ఖాసా సుబ్బారావు సంపాదకత్వంలోని "స్వతంత్ర" అనే తెలుగు వార పత్రికలో ప్రచురించబడినది. ఆ తరువాత ఆయన ఆంగ్లంలో రచనలు చేయడంప్రారంభించారు. 1979 లో సాహిత్య అకాడమీ జర్నల్ అయిన భారతీయ సాహిత్యం లో ప్రచురితమైనది.

## పురస్కారాలు
* శ్రీ పొట్టిశ్రీరాములు తెలుగు విశ్వవిద్యాలయం వారి  అవార్డు (1990)
* డాక్టర్‌ దాశరథి రంగాచార్య అవార్డు
* శ్రీమతి కమలా సాహిత్య పురస్కారం (2004) వంటి పలు పురస్కారాలను అందుకున్నారు.
## రచనలు
### తెలుగు

# విజ్ఞానఖని అరిస్టాటిల్ జీవితం తాత్త్వికత 
# పి. బ్లావట్‌స్కీ జీవిత-తత్త్వం
# గ్రీక్ తత్త్వవేత్త సోక్రటీస్ జీవితం తాత్త్వికత
# చిరంజీవి 
# గ్రీకు తత్త్వవేత్తలు
# అర్థం (కథాసంపుటం)
# కారని కన్నీరు (కథాసంపుటం)
# మెట్లు లేని నిచ్చెన (కథాసంపుటం)
# కనకపు గట్టు (కథాసంపుటం)
# గంథపు చుక్క (కథాసంపుటం)
# నిధి చాల సుఖమా? (కథాసంపుటం)
# పడిలేచే కడలితరంగాలు (కథాసంపుటం)
# కొలను (కథాసంపుటం)
# కాలం కొలవని మనిషి (కథాసంపుటం)
# పద్మపత్రం (కథాసంపుటం)
# నగరమథనం (అనువాదం)
# ఉద్యోగం కోసం (అపురూపకాలు -శ్రవ్యనాటికలు)
# కథారామం (విమర్శ)
# ఉత్తర కర్ణాటక జానపద కథలు (అనువాదం)
# నిరంతర సత్యాన్వేషి

### ఇంగ్లీషు
# Awakening to Truth
# In the World of Magic an Introduction to the Study of ISIS Unveiled
# Secrets of Our Existence
# Some Significant Factors in Theosophy 
# The True Path of Theosophy
# Understanding Krishnamurthi
# Words of Wisdom
# A Lonely Disciple (Monograph on T. Subba Row, 1856-1890)
# Waves and Waves and Other Stories
# Accept Me as I Am and Other Stories

## థియోసాఫికల్‌ సొసైటీలో సేవలు..

* రామానుజాచారి 1958 నుంచి థియోసాఫికల్‌ సొసైటీలో సభ్యులుగా ఉన్నారు. చెన్నై సమీపం అడయార్‌లోని సంస్థ ప్రపంచ ప్రధాన కార్యాలయంలో అనేక హోదాలలో బాధ్యతలు నిర్వర్తించారు.తెలుగు, ఇంగ్లిష్‌లో
* అనేక కథలు రాశారు. తెలుగులో 100, ఇంగ్లిష్‌లో 50కిపైగా విమర్శనాత్మక వ్యాసాలు రాశారు. వందలాది గ్రంథ సమీక్షలు చేశారు.
* కేంద్ర సాహిత్య అకాడమీకి, నేషనల్‌ బుక్‌ట్రస్ట్‌ ఆఫ్‌ ఇండియాకు అనువాదకులు.

## మరణం
87 సంవత్సరాల వయ్ససులో  గుండెపోటు కారణంగా జనవరి 26, 2022 న చెన్నైలోని తన నివాసంలో తుదిశ్వాస విడిచారు.

## మూలాలు

## ఇతర లింకులు
* ఆంధ్రభూమిలో ఆయన కథ "సమాంతర సంశయం" 

వర్గం:1935 జననాలు
వర్గం:తెలుగు రచయితలు
వర్గం:భారతీయ రచయితలు
వర్గం:విజయవాడ వ్యక్తులు
పంపన సూర్యనారాయణ

**డా. పంపన సూర్యనారాయణ** సంస్కృతాంధ్ర భాషా పండితుడు.
## జీవన సంగ్రహం
డా: పంపన సూర్యనారాయణ తూర్పు గోదావరి జిల్లా తాళ్లపొలంలో 1945 అగస్టు 1 న జన్మించాడు. పాలకొల్లు దగ్గర కొన్నాళ్ళు తెలుగు పండితునిగా చేసి, తరువాత పెద్దాపురంలోని మహారాణి కళాశాలలో తెలుగు ఉపన్యాసకుడిగా చేరి, చివరివరకూ అక్కడే పనిచేసాడు. 2002 డిసెంబరు 7 న న మరణించాడు.

## ఉన్నత విద్య
;**ఉన్నత విద్య గురువులు గుత్తుల శ్రీరాములు, ప్రాథమిక సంస్కృత గురువులు, పంపన రామారావు, దవ్వూరి వీరభద్ర స్వామి, ఎర్రగుంట సుబ్రహ్మణ్యం.**
;భాషా ప్రవీణ: చిననిండ్రకొలను., పశ్చిమ గోదావరి జిల్లా. 
;ఆంధ్ర సాహిత్య గురువులు: డా: ఆకురాతి పున్నారావు. 
;తర్క విద్యా గురువులు: సూరికుచ్చి రామనాథం. 
: ఎం.ఎ.:  ఆంధ్ర విశ్వవిద్యాలయము, విశాఖ పట్నము.

## ప్రసిద్ధ పద్యాలు
పంపనకు ప్రసిద్ధ తెలుగు కవి విశ్వనాథ సత్యనారాయణ అంటే అభిమానం. ఆయన గురించి పంపన చెప్పిన చాటువు:

`తెలుగు సాహిత్య సత్కృషీవలులయందు`

`వేయి యెకరాల భూస్వామి విశ్వనాథ`

`వారి పొలమున పండని పంట లేదు`

`పండినది యెల్ల పసిడి కాకుండలేదు`

పెద్దాపురం గురించి ఆయన ఆశువుగా చెప్పిన పద్యం:

సీ||

`ఇట పాండవుల మెట్ట ఇతిహాసముల పుట్ట వత్సవాయి పతుల ప్రభల పట్టు`

`ఇటనేన్గులక్ష్మణ కృత సుభాషితములు తెలుగుటెదల త్రుప్పుడులిచికొట్టు`

`ఇటు పట్టువస్త్రాల కితరదేశాధీశ పత్నులు సైతంబు పట్టుబట్టు`

`ఇట మరిడమ్మయూరేగు నుత్సవము సమస్త కళాపూజ కాటపట్టు`

తే.గీ||

`బుచ్చి సీతమ్మ ఈవి పెంపును నిలిపెడి`

`సత్రశాల వెంబడి కళాశాల వెలయ`

`తనవని మురిసిపోవు పెద్దాపురంబు`

`కడు పురాతన సంస్థాన ఘనత కలిగి`

## రచనలు
# నిరుద్యోగ శతకము
# వస్తాదు రాజు జీవిత చరిత్ర
# శ్రీమద్రామాయణ కల్పవృక్షం - పద్య శిల్పం
# పంపన వారి చాటువులు 
# సర్దార్ పాపన్న 
# విశ్వనాథ వారి భక్తి - దేశభక్తి 
# గౌతమీ కోకిల - వేదుల సాహిత్య వసంతం

## మూలాలు

## వెలుపలి లంకెలు
గౌతిమి కోకిల: వేదుల సాహిత్య వసంతం. ప్రథమ ముద్రణ, 1992, విశాలాంధ్ర పబ్లిషింగ్.

వర్గం:తెలుగు కవులు
వర్గం:తెలుగు పండితులు
వర్గం:1945 జననాలు
వర్గం:2002 మరణాలు
కోలవెన్ను మలయవాసిని

**కోలవెన్ను మలయవాసిని** తెలుగు రచయిత్రి, అధ్యాపకురాలు, ఉపన్యాసకురాలు.

## జీవిత విశేషాలు
ఆమె ఆండ్ర శేషగిరిరావు, చింతామణి దంపతులకు  1944 అక్టోబరు 8న జన్మించింది. ఆమె తండ్రి శేషగిరిరావు ఆంధ్ర భూమి, ఆంధ్ర కీర్తి, ఆనందవాణి, గృహలక్ష్మి, ప్రజా మిత్ర లాంటి  పత్రికలకు సంపాదకునిగా వ్యవహరించాడు.  ఆమె 1964లో ఆంధ్ర విశ్వవిద్యాలయం నుండి బ్యాచిలర్ ఆఫ్ ఆనర్స్ చేసింది. తరువాత ఆమె  ఎంఎ కోర్సుల్లో ప్రథమ శ్రేణిలో నిలిచింది. ఆమె 1965-66లో విజయవాడ మారిస్‌స్టెల్లా స్త్రీల కళాశాలలోనూ, 1970-71లో రాజమండ్రి కందుకూరి రాజ్యలక్ష్మి స్త్రీల కళాశాలలోనూ, 1975-86లలో ఆంధ్ర విశ్వ కళాపరిషత్‌ నందు అధ్యాపకురాలిగానూ, 1986-1990లలో ఆంధ్ర విశ్వ కళా పరిషత్‌లో రీడర్‌గానూ, 1990 నుంచి ఆంధ్ర విశ్వ కళా పరిషత్‌ తెలుగు శాఖలో ప్రొఫెసర్‌గానూ పనిచేసింది. 1971 లో ఆంధ్ర విశ్వవిద్యాలయం నుండి తత్త్వ శాస్త్రంలొ డాక్టరేట్ పొందింది.  ఆమె యు ఎన్ ‌ఎ లో 1982లో విజిటింగ్‌ లెక్చరర్‌గానూ, అదే దేశంలో విస్‌కాంపన్‌ యూనివర్సిటీలో విజిటింగ్‌ లెక్చరర్‌గానూ పనిచేసింది. అంతేకాక ఆమె పరిపాలన బాధ్యతలను కూడా తీసుకున్నాదొ. 1988 నుంచి 1991 వరకు తెలుగు శాఖాధ్యక్షులుగాను, 1991 నుంచి 1994 వరకు బోర్డ్‌ ఆఫ్‌ స్టడీస్‌ అధ్యక్షులుగాను పని చేసింది. 1997 నుంచి 2000 వరకు డీన్‌ ఓరియంటల్‌ లెర్నింగ్‌లలో బాధ్యతలను నిర్వహించింది. అంతేకాక ఆమె మెంబర్‌ బోర్డ్‌ ఆఫ్‌ స్టడీస్‌గా కొన్ని విశ్వ విద్యాలయాలలో విద్యావ్యాప్తికి కృషి చేసింది. వీటిలో ఉస్మానియా విశ్వ విద్యాలయం (హైదరాబాద్‌), శ్రీ పద్మావతి మహిళా విశ్వ విద్యాలయం (తిరుపతి), బెనారస్‌ హిందూ విశ్వ విద్యాలయం, కాకతీయ విశ్వ విద్యాలయం (వరంగల్‌) బెరహంపూర్‌ విశ్వ విద్యాలయం, చంబల్‌పూర్‌ విశ్వ విద్యాలయం, కల్లికోట కాలేజీ బెరహంపూర్‌, సెయింట్‌ టెరిన ఉమెన్స్‌ కాలేజీ (ఏలూరు), సెయింట్‌ జోసఫ్‌ ఉమెన్స్‌ కాలేజీ (విశాఖ), ఎంఆర్‌ కాలేజీ (విజయనగరం) మహారాణి కాలేజీ (పెద్దాపురం) తదితరాలు ఉన్నాయి.1992-95 లలో బోర్డ్ స్టడీస్ కు చైర్ పర్సన్ గానూ పనిచేసారు. ఆమె 60 రేడియో చర్చలను ప్రసారం చేశారు.

## ముద్రిత రచనలు
# ఆంధ్ర జానపద సాహిత్యము - రామాయణము.
# ఆంధ్ర వాఙ్మయము- రామాయణము
# వివిధ భారతీయ భాషలలో రామాయణము
# శ్రీ రామ నవమి (వ్యాససంపుటి)
# పువ్వులు- మినిస్ట్రీ ఆఫ్ ఎడ్యుకేషన్ గవర్నమెంట్ ఆఫ్ ఇండియా (బహుమతి పొందినది)
# ఆంధ్ర కవయిత్రులు - ఆంధ్రవిశ్వకళాపరిషత్ ప్రచురణ
# ఆంధ్ర బాలల కవితా వినోదిని
# ఆంధ్రసాహిత్య చరిత్ర (బాలలకోసం)
# భారతవాణి (వ్యాసపీఠం ఉపన్యాసాలు)
# పౌరాణిక పురంద్రులు (టి.టి.డి. ముద్రణ)
#మన పుణ్యనదులు, 
#ఓ రామా ! నీ నామమేమిరుచిరా
#మలయమారుతం, 
#శారదా విపంచి
#రామాయణ రహస్యాలు
#తెలుగులో తిట్టు కవిత్వం
#మొల్ల రామాయణము - పరిమళ వ్యాఖ్య (టి.టి.డి. ముద్రణ)

వీరి రచన 'పువ్వులు' మినిస్టరీ ఆఫ్‌ ఎడ్యుకేషన్‌ భారత ప్రభుత్వ బహమతి పొందింది.

## పురస్కారాలు
ఆమె ప్రతిభకు ఎన్నో సాహితీ సంస్థలు పురస్కారాలను, సత్కారాలను అందించాయి. 

* ఆంధ్రవిశ్వవిద్యాలయం 1990లో అందించిన ఉత్తమ పరిశోధక పురస్కారం
* ఆంధ్రప్రదేశ్‌ ప్రభుత్వం 1990లో ఇచ్చిన ఉత్తమ అధ్యాపక పురస్కారం 
* 1999లో శ్రీకాకుళం మహతి సాహితీ పురస్కారం, 
* 1999లో విశాఖ కూరెళ్ల సాహితీ పురస్కారం 
* 2000లో భీమవరం హుసేన్‌ షా సాహితీ పురస్కారం
* 2000లో ఢిల్లీలో తెలుగు అకాడమీ ఉగాది పురస్కారం
* 2001లో విశాఖ ఫైనార్ట్‌ అకాడమీ పురస్కారం
* 2001లో విశాఖ అధికార భాషా సంఘం పురస్కారం
* 2002లో లయన్స్‌ క్లబ్‌ నేటి మహిళా పురస్కారం
* 2003లో తిరుపతి అధికార భాషా సంఘం పురస్కారం
* 2003లో తెలుగు విశ్వ విద్యాలయం పరిశోధన ప్రతిభ పురస్కారం. 
*2015 విజయభావన సాహితీ పురస్కారం
*2016 : అన్నపూర్ణ జ్ఞాపక పద్య కవితా పురస్కారం

## మూలాలు

వర్గం:1944 జననాలు
వర్గం:తెలుగు రచయిత్రులు
పులిచెర్ల సాంబశివరావు

thumb|పులిచెర్ల సాంబశివరావుచే రచింపబడిన రాణా ప్రతాప్ పుస్తకం
thumb|పులిచెర్ల సాంబశివరావు రచనలు
thumb|పులిచెర్ల సాంబశివరావు                     ( 08-04-1946 ---- 19-06-2025 )
**పులిచెర్ల సాంబశివరావు** తెలుగు రచయిత. అతను తుమ్మల కళాపీఠం కార్యదర్శిగా ఉన్నాడు. అతను చారిత్రాత్మక నవలా రచయిత, రేడియో నాటక రచయిత, భారతీ మార్గం సంపాదకుడు. అతనికి 2017లో అయ్యంకి వెంకటరమణయ్య, వెలగా వెంకటప్పయ్య పురస్కారం లభించింది.   

## రచనలు
# రాణా ప్రతాప్
# శ్రీ రామాయణము
# భాగవతకథలు
# కన్నతల్లి (కథలసంపుటి)
# పులిచెర్ల సాంబశివరావు కథలు (కథలసంపుటి)
# వెలుగు నీడలు (కథలసంపుటి)
# దివ్యౌషధం ((కథలసంపుటి)
# స్వర్ణ యోగి ( ఇంటర్మీడియట్ ఉపవాచకం)
# సత్య ధ్వజం (కవితలు)
# అరాజకీయం (కార్టూన్స్ )
# మితాక్షరి (పోటీ పరీక్షల కోసం)
# వీర పాండ్య కట్టబ్రహ్మన ( పులిచెర్ల సోదరులు)  (నవల)
# మహా భారతం మరియు రామాయణం ( బాలల కోసం )
# ఈనాడు దినపత్రికలో ' అంతర్యామి ' వ్యాసాలు 
# పిశాచాలొస్తున్నాయి జాగ్రత్త (రేడియో నాటకం )
# వేదన ( తన అన్న  పులిచెర్ల సుబ్బారావు గురించి )

## కథలు
అతను రాసిన కథలు వివిధ పత్రికలలో ప్రచురితమయ్యాయి. 

## మూలాలు


వర్గం:తెలుగు రచయితలు
ఊటుకూరి సుబ్బరాయశ్రేష్టి

:ఊటుకూరి సుబ్బరాయశ్రేష్టి (1894-1935)  ఆంధ్ర గ్రంథాలయోధ్యమములోని మొదటితరము ప్రముఖులలో ఒకరు.

## జననము - బాల్యము
ఊటుకూరి సుబ్బరాయశ్రేష్టి 1894 వ సంవత్సరములో ప్రకాశం జిల్లాలో జన్మించారు.

## గ్రంధాలయోద్యమములో పాత్ర
వీరు ప్రకాశం జిల్లా వేటపాలెం నివాసి. 1918 వ సంవత్సరములో *[[హిందూ]] యువజనసంగం*ను స్థాపించారు. 1924 లో దీన్ని *[[సారస్వత నికేతనం]]*గా నూతన నామకరణంచేసారు. ఇతనికి బిడ్డలు లేనందున తన యావదాస్తిని ఈ సారస్వత నికేతనానికి అప్పగించి దీన్ని మహోన్నత సంస్థగా తీర్చి దిద్దారు. అయ్యంకి వెంకటరమణయ్య వారికి గ్రంథాలయోధ్యమ కార్యక్రమాలలో ఎంతోసహయపడ్డారు. వీరు నిర్వహించిన అనేక సభలకు తనసొంత ఖర్చుతో జాతీయ స్థాయి నాయకులైన గాంధీజీ, రాజేంద్ర ప్రసాద్, జమ్నాలాల్ బజాజ్ మొదలగు వారిని తమ గ్రంథాలయానికి వచ్చేటట్లు చేసారు.

## మూలాలు
గ్రంథాలయోద్యమ శిల్పి అయ్యంకి అనుగ్రంథము: పుట. 57

వర్గం:1894 జననాలు
వర్గం:ప్రకాశం జిల్లా గ్రంథాలయోద్యమ నేతలు
వూడీ అలెన్

**హేవుడ్ "వూడీ" అలెన్** (పుట్టుకతో పేరు **అలన్ స్టీవార్డ్ కోనిగ్స్ బర్గ్**, డిసెంబర్ 1, 1935) అమెరికన్ నటుడు, రచయిత, దర్శకుడు, హాస్యనటుడు, నాటకకర్త, ఆయన కెరీర్ 50 సంవత్సరాలకు పైగా సాగుతోంది.

1950ల్లో హాస్యరచయితగా పనిచేశారు, ఆ సమయంలో టెలివిజన్ కు జోకులు, స్క్రిప్టులు రాశారు, చిన్న చిన్న హాస్యభాగాలు పుస్తకాలుగా ప్రచురించారు. 1960ల్లో, అలెన్ స్టాండ్-అప్ కమెడియన్ గా  సంప్రదాయికమైన జోకులు కాకుండా  స్వగతంగా  మాట్లాడుకునే మాటల్లోంచే హాస్యం పుట్టించారు. హాస్యనటునిగా మేధావి, ఇన్సెక్యూర్, విసుగు కలిగిన ఓ వ్యక్తిత్వాన్ని అభివృద్ధి చేశారు, నిజజీవిత వ్యక్తిత్వానికి అది చాలా భిన్నమైనది. 2004లో, కామెడీ సెంట్రల్ 100 అతిగొప్ప స్టాండప్ కమెడియన్ల జాబితా వేస్తూ అలెన్ కి నాలుగో స్థానం ఇచ్చారు, మరోవైపు యూకే సర్వే అలెన్ ని మూడో అతిగొప్ప కమెడియన్ గా ర్యాంక్ ఇచ్చింది.

1960 మధ్యనాళ్ళకు అలెన్ సినిమాలు వ్రాయడం, దర్శకత్వం వహించడం ప్రారంభించారు. మొదట్లో స్లాప్ స్టిక్ కామెడీలు రాయడంలో నైపుణ్యం సాధించినా, 1970ల్లో యూరోపియన్ ఆర్ట్ సినిమాల ప్రభావంతో డ్రమెటిక్ అంశాలకు ఆయన ఆసక్తులు తరలిపోయాయి. ఆపైన కామెడీలు, డ్రామాల మధ్య కొనసాగుతూ వచ్చారు. సాధారణంగా 1960ల మధ్యకాలం  నుంచి  1970ల  వరకూ వచ్చిన న్యూ హాలీవుడ్ వేవ్ కు చెందిన సినీ రూపకర్తల్లో ఒకనిగా ఆయనను గుర్తిస్తూంటారు. అలెన్ తరచుగా ఆయన సినిమాల్లో నటిస్తూంటారు, ఆయన స్టాండప్ కమెడియన్ గా అభివృద్ధి చేసుకున్న పర్సనానే  పాత్రలుగా కల్పించి నటించారు. ఆయన తీసిన 40 సినిమాల్లో అత్యుత్తమమైనవిగా *అన్నే హాల్* (1977), *మాన్ హట్టాన్* (1979), *హన్నా అండ్ హర్ సిస్టర్స్* (1986), *మిడ్ నైట్ ఇన్ పారిస్* (2011) సినిమాలు పేరుతెచ్చుకున్నాయి. అలెన్ ను సినీ విమర్శకుడు రోజెర్ ఎబెర్ట్ "సినిమాల ఖజానా"గా అభివర్ణించారు.

అలెన్ అకాడమీ (ఆస్కార్) అవార్డులకు 24సార్లు నామినేషన్లు పొంది, 3 ఉత్తమ ఒరిజినల్ స్క్రీన్ ప్లే, ఒకసారి ఉత్తమ దర్శకుడు (*అన్నీ హాల్* సినిమాకు) పురస్కారాలు పొందారు. స్క్రీన్ ప్లే రచయితగా అతిఎక్కువసార్లు ఆస్కార్ నామినేషన్లు పొందారు, బ్రిటీష్ అకాడమీ ఆఫ్ ఫిల్మ్, టెలివిజన్ ఆర్ట్స్ అవార్డుల్లో 9 పురస్కారాలు పొందారు. అలెన్ తరచుగా మాన్ హట్టాన్ లోని చిన్న చిన్న వేదికలపై జాజ్ క్లారినెట్ వాయించి ప్రదర్శనలు ఇస్తూంటారు. 2011లో, *అమెరికన్ మాస్టర్స్* టీవీ సీరీస్ లో *వూడీ అలెన్: ఎ డాక్యుమెంటరీ* అన్న జీవిత చరిత్రాత్మక చలన చిత్రం పిబిఎస్ లో ప్రదర్శించారు.
## మూలాలు

వర్గం:1935 జననాలు
వర్గం:జీవిస్తున్న ప్రజలు
రాఖీ

రాఖీ శ్రావణ పూర్ణిమ నాడు సోదరీ మణులు సోదరుల ఉన్నతిని కోరుతూ సోదరులకు కట్టే ఒక రకపు దారపు పట్టీ.  ఈ అచారం హిందువులు, సిక్కులలో కనిపిస్తుంది.  పంజాబ్ ప్రాంతంలో  రక్షా బంధన్ పండుగను **రఖ్రియ** గా జరుపుకుంటారు.  ఈ పండుగను కూడా శ్రావణ మాసంలో అదే రోజు జరుపుతారు. రక్షాబంధన్ అనే పండుగ సోదరీ, సోదరుల మధ్య అనుబంధానికి గుర్తుగా జరుపుతారు. "రఖ్రి" అనగా "రక్షించడం" అని అర్థం. ఈ పండలలో సోదరి సోదరుని శ్రేయస్సును కోరుతూ రాఖీ కడితే, సోదరుడు సోదరిని రక్షిస్తానని వాగ్దానం చేస్తాడు. ఫెడొరేక్ (2006) ప్రకారం రాఖీ పండుగ "సోదరులు, సోదరీమణుల మధ్య అనుబంధాన్ని" తెలియజేసే పండుగ. వివాహితులైన స్త్రీలు కూడా ఈ పండగ రోజున తన పుట్టింటికి వచ్చి సోదరులకు రాఖీలు కడతారు. 

ఒక రాఖ్రిని ఎవరైనా బంధువు లేదా సంబంధం లేని వ్యక్తులకు కూడా సోదరులుగా భావించి  కట్టవచ్చు. ఎవరైనా స్త్రీ సంబంధం లేని వ్యక్తి చేతికి రాఖీ ని కడితే వారిమధ్య సోదరీ, సోదరుల అనుబంధం ఉన్నట్లు భావించబడుతుంది. ఈ పండుగ తల్లుల దినోత్సవం, తండ్రుల దినోత్సవం, తాతల దినోత్సవం వలె తోబుట్టువుల దినోత్సవంగా భావించవచ్చు.

## వేడుక
ఈ పండగ రోజు సోదరి సోదరుని చేతికి రాఖీ కడితే సాంప్రదాయకంగా సోదరుడు ఏదైనా బహుమతిని సోదరికి అందజేస్తాడు. వేడుకల మరొక లక్షణం స్వీట్లు తీసుకోవడం. ప్రత్యేకమైన వేడుక లేదు, కానీ కొందరు సోదరీమణులు  జానపద పాటలు పాడతారు.  

## మూలాలు

వర్గం:భారతీయ పండుగలు
వర్గం:పంజాబీ పండుగలు
పరవస్తు లోకేశ్వర్

thumb|పరవస్తు లోకేశ్వర్
**పరవస్తు లోకేశ్వర్** చరిత్ర పరిశోధకుడు. రచయిత. ఇతడు హైదరాబాద్ పాతనగరంలో 1951, జూన్ 10 వ తేదీన జన్మించాడు. ఆయన వ్రాసిన "సలాం హైద్రాబాద్"కు తెలుగు విశ్వవిద్యాలయం పురస్కారం లభించింది. 
## రచనలు
# సలాం హైదరాబాద్ (నవల) 
# సిల్కురూట్‌లో సాహస యాత్ర 
# ఒక హిజ్రాకథ (సుప్రసిద్ధ హిందీ, ఉర్దూ అనువాదకథలు)
# ఛత్తీస్‌ఘడ్ స్కూటర్ యాత్ర
# ఆనాటి జ్ఞాపకాలు
# తెలంగాణ సంభాషణ
# ప్రపంచ పాదయాత్రికుడు
# ప్రత్యేక తెలంగాణ ఉద్యమ చరిత్ర
# 1857 హైద్రాబాద్ తిరుగుబాటు గాథలు
# నిజాంపై నిప్పులు కురిపించిన విప్లవ వీరులు
# ఎవరిది ఈ హైద్రాబాద్?
# హైద్రాబాద్ జనజీవితంలోఉర్దూ సామెతలు

## మూలాలు

## ఇతర లింకులు
* పరవస్తు లోకెశ్వర్ యొక్క్ నాలుగు పుస్తకాల ఆవిష్కరణ, యూట్యూబ్ లో
* ఈ తెలంగాణా వెబ్‌సైట్ లో నాలుగు పుస్తకాల ఆవిష్కరణ దృశ్యాలు
* పరవస్తు లోకేశ్వర్ దక్కన్ టివి ప్రత్యేక ఇంటర్వూ.... దృశ్యం-యూ ట్యూబ్ లో
వర్గం:1951 జననాలు
వర్గం:హైదరాబాద్ సాహితీవేత్తలు
వర్గం:హైదరాబాదుకు చెందిన చరిత్రకారులు
ముళ్లపూడి తిమ్మరాజు

thumb|ముళ్లపూడి తిమ్మరాజు
ఉండ్రాజవరం సంస్థానం తణుకు సమీపంలోని కాల్దరి గ్రామానికి చెందిన పెద్ద "జమీందారీ కుంటుంబం" నుంచి వచ్చిన ముళ్ళపూడి తిమ్మరాజు తండ్రి, ఉండ్రాజవరం సంస్థానాధీశులు,తణుకు జమీందారులు, రైతు రాయడు "శ్రీ ముళ్ళపూడి వెంకట్రాయుడు" గారు. "ఆంధ్రభోజ శ్రీ ముళ్ళపూడి తిమ్మరాజు గారు" తణుకు పట్టణానికి చెందిన పారిశ్రామికవేత్త. సాహిత్యాభిలాషి. సాహితీ పోషకుడు.దేశసేవకుడు.విద్యాపోషకుడు.ముళ్ళపూడి తిమ్మరాజు సాహితీప్రియులు, కళాపోషకులు, జాతీయోద్యమం పట్ల అభిమానం కలిగిన ఆయన తాలూకా బోర్డు అధ్యక్షునిగా పని చేశారు. ఇతడు 1901 అక్టోబరు 10వ తేదీన ముళ్ళపూడి వేంకటరాయుడు, అక్కమాంబ దంపతులకు జన్మించారు. మరణించిన కుమారుడి పేరిట "శ్రీ నరేంద్రసాహిత్యమండలి", "రాయల ప్రెస్" స్థాపించి ఆ సంస్థ ద్వారా ఎన్నో సాహిత్యకార్యక్రమాలను నిర్వహించారు. ఈ సంస్థ ద్వారా పెన్మెచ్చ సత్యనారాయణరాజు గారి రాజానందము, వేదుల సత్యనారాయణశర్మ గారి బుద్ధగీత, ఆర్యచాణక్యుడు, కాకతి ప్రోలరాజు, తెన్నేటి కోదండరామయ్యగారి మాబడి, గోకులపాటి కూర్మనాథ కవి రచించిన సింహాద్రి నారసింహ శతకము, భద్రభూపాలుడి నీతిముక్తావళి, చల్లా పిచ్చయ్య వ్రాసిన ఉద్యానము ఇంకా గోస్తనీ మాహాత్మ్యము, శివయోగసారము, ముసునూరి కాపయ, సోమదేవరాజీయము మొదలైన గ్రంథాలను ప్రకటించారు. ఇతనికి "ఆంధ్ర భోజ, సాహితీవల్లభ, కళాప్రపూర్ణ" అనే బిరుదు ఉంది.. ప్రముఖ పారిశ్రామికవేత్త ముళ్ళపూడి హరిశ్చంద్ర ప్రసాద్ ఇతని కుమారుడు. ఇరిగేషన్ అడ్వయిజరీ బోర్డు, జిల్లా ఎడ్యుకేషనల్ కౌన్సిల్, ప్రాథమిక విద్యాసంఘము మొదలైన సంస్థలెన్నింటితోనో సంబంధం కలిగి తన అధికారాన్ని, పలుకుబడిని ప్రజాక్షేమానికే వినియోగించారు. వరుసగా తొమ్మిదేండ్లు తణుకు తాలూకా బోర్డు అధ్యక్షుడిగా ఉన్నాడురు. తన స్వంత గ్రంథాలయాన్ని "కళాప్రపూర్ణ శ్రీ ముళ్ళపూడి తిమ్మరాజు స్మారక గ్రంథాలయం, సాంస్కృతిక 
కేంద్రము" తాలూకా బోర్డుకు అప్పగించి గ్రంథాలయోద్యమంలో పాలుపంచుకున్నారు. 

## రచనలు
* ఈడ్పుగండి రాఘవేంద్రరావుగారి సంగ్రహచరిత్ర
* ముళ్లపూడి తిమ్మరాజుగారి ఐతిహాసిక యాత్రలు
## మూలాలు

వర్గం:1901 జననాలు
వర్గం:పశ్చిమ గోదావరి జిల్లా పారిశ్రామికవేత్తలు
వర్గం:పశ్చిమ గోదావరి జిల్లా సాహితీ పోషకులు
జంగిల్ బుక్ (1942 సినిమా)

**జంగిల్ బుక్ లేదా రుడ్యార్డ్ కిప్లింగ్స్ జంగిల్ బుక్**  అనేది 1942లో కోర్డా సోదరులు నిర్మించిన స్వతంత్ర టెక్నికలర్ యాక్షన్-అడ్వెంచర్ చిత్రం. దీనిని రుడ్యార్డ్ కిప్లింగ్ యొక్క ది జంగిల్ బుక్ (1894) నుండి తేలికగా స్వీకరించారు. ఈ కథ మోగ్లీ అనే క్రూరమైన యువకుడిపై కేంద్రీకృతమై ఉంది, అతను చనిపోయిన రాజు చే శపించబడిన నిధిని దొంగిలించడానికి ప్రయత్నించినప్పుడు అడవి జంతువులపై క్రూరంగా ప్రవర్తించే గ్రామస్తులచే కిడ్నాప్ చేయబడ్డాడు. ఈ చిత్రానికి జోల్టన్ కోర్డా దర్శకత్వం వహించారు. అతని సోదరుడు అలెగ్జాండర్ నిర్మించారు, వారి తమ్ముడు విన్సెంట్ కళా దర్శకత్వం వహించారు. స్క్రీన్ ప్లేను లారెన్స్ స్టాలింగ్స్ రాశారు. ఈ చిత్రంలో మోగ్లీగా భారతీయ సంతతికి చెందిన నటుడు సాబు నటించారు. ఈ చిత్రం పబ్లిక్ డొమైన్‌లో ఉన్నప్పటికీ, మాస్టర్ 35mm అంశాలు ITV స్టూడియోస్ గ్లోబల్ ఎంటర్‌టైన్‌మెంట్ వద్ద ఉన్నాయి. అధికారిక వీడియో విడుదల ప్రస్తుతం ది క్రైటీరియన్ కలెక్షన్ ద్వారా అందుబాటులో ఉంది.

## మూలాలు

## బయటి లింకులు
* 
* 
* 
* 

వర్గం:యానిమేషన్ సినిమాలు
వర్గం:అమెరికన్ సినిమాలు
బి.సత్యనారాయణ

thumb|బొల్లు సత్యనారాయణ
**బొల్లు సత్యనారాయణ** తెలుగు సినిమా నిర్మాత.
## జీవిత విశేషాలు
ఆయన స్వస్థలం నల్గొండ జిల్లా గుర్రంపోడ్ మండలం లోని జువ్విగూడెం గ్రామం.

ఆయన భార్య అన్నపూర్ణమ్మ తితిదే పద్మావతి మహిళా డిగ్రీ, పీజీ కళాశాల ప్రిన్సిపాల్ గా పనిచేసి పదవీవిరమణ చేసారు. ఆయనకు కుమార్తె హరిత కుమారుడు తేజస్వి ఉన్నారు. సత్యనారాయణ సినీ ప్రస్థానం 1981లో 'ముద్దమందారం'తో ప్రారంభమైంది. ఆ సినిమాకు ప్రొడక్షన్ ఎగ్జిక్యూటివ్గా పనిచేశారు. 2002లో 'ధనలక్ష్మీ ఐ లవ్ యూ'తో నిర్మాతగా మారారు. ఆపై 'బాలీవుడ్ కాలింగ్', 'మిస్సమ్మ', 'మాయాబజార్' తీశారు. అనువాద చిత్రాలు 'అభిమన్యుడు', 'గీతాంజలి' ఆయనే నిర్మాత.

## చిత్రాలు
ఆయన సత్యం ఎంటర్టైన్మెంట్స్ పతాకంపై ‘బాలీవుడ్ కాలింగ్’, ‘ధనలక్ష్మి ఐ లవ్ యూ’, ‘మిస్సమ్మ’, ‘మాయాబజార్’ వంటి చిత్రాలను నిర్మించారు.ఆయన నిర్మించిన ‘మిస్సమ్మ’ (2003) చిత్రంలో భూమిక టైటిల్ రోల్ పోషించారు. నీలకంఠ దర్శకత్వం వహించిన ‘మిస్సమ్మ’ ఉత్తమ చిత్రంగా నంది అవార్డు పొందడంతో పాటు రివార్డులూ పొందింది. అలాగే ‘మాయాబజార్’ చిత్రంలో ప్రముఖ గాయకుడు ఎస్.పి. బాలసుబ్రహ్మణ్యం ప్రధాన పాత్ర పోషించారు.

## మరణం
ఆయన ఆగష్టు 28 2015 శనివారం మధ్యాహ్నం తిరుపతిలో కన్నుమూశారు. కొంతకాలంగా క్యాన్సర్తో బాధపడుతున్న ఆయన తిరుపతిలోని స్విమ్స్ ఆస్పత్రిలో చికిత్స పొందుతూ తుదిశ్వాస విడిచారు.

## మూలాలు

## ఇతర లింకులు
* ఐ ఎం బి డి లో ఆయన వివరాలు

వర్గం:తెలుగు సినిమా నిర్మాతలు
వర్గం:2015 మరణాలు
వర్గం:క్యాన్సర్ వ్యాధి మరణాలు
వర్గం:నల్గొండ జిల్లా సినిమా నిర్మాతలు
సామవేదం రామమూర్తి శర్మ

**సామవేదం రామమూర్తిశర్మ** సంస్కృత పండితుడు.
## జీవిత విశేషాలు
బ్రహ్మశ్రీ సామవేదం రామమూర్తి శర్మ గారు శ్రీకాకుళం జిల్లా కవిటి అగ్రహారంలో అప్పలనృసింహాచార్యులు, సత్యవతి దంపతులకు 1931 ఆగస్టు 25 న జన్మించారు. తన ఐదేళ్ళ వయస్సులో సంస్కృతంలో పంచకావ్యాలని తన తల్లిదండ్రులవద్ద నేర్చుకున్నారు.ఆయన బరంపురం నందలి రమాధీర సంస్కృత కళాశాలలో గురుకులపద్ధతిలో ముడెగుర్తి వి.ఎస్.ఎన్.శాస్త్రి వద్ద విద్యాభ్యాసం చేసారు. ఆయన భాషాప్రవీణ, సాహిత్యాచార్య, పురాణశాస్త్రి అర్హతలను సాధించారు. ఆంధ్ర సంస్కృత ఉపాధ్యాయులుగా పనిచేసి 1989లో పదవీవిరమణ చేసారు. వీరు చైతన్య ఆంధ్ర సాహితీ సంస్కృతి సమితిని స్థాపించి ఎన్నో సాహితీ సాంస్కృతిక, సేవా కార్యక్రమాలు నిర్వహించారు. చైతన్య సంస్కృత పాఠశాల స్థాపించి ఎందరికో సంస్కృత బోధన గావించి, విద్యాదానం చేశారు. దాదాపు అర్ధ శతాబ్ది కాలం పురాణ ప్రవచనములు చేసిన పండిత ప్రకాండులు వీరు. కవిగా ప్రబంధ కర్తగా బహు ప్రసిద్ధి వహించారు. ధవళేశ్వర స్తోత్ర సుధ, శ్రీదేవి లీలాసుధ, ద్వాదశ జ్యోతిర్లింగ చరిత్ర, ధృవోపాఖ్యానము, కామేశ్వర స్తోత్రసుధ, శ్రీగణేశాభ్యుదయం, శ్రీమదభీష్టద రామాయణము జగన్నాథ స్తోత్రసుధ, వేంకటేశ్వర నక్షకోమాల, భగవన్నుతి దండకమాల, నేనెవడు?, శ్రీసుబ్రహ్మణ్య సీసపద్య శతకము, నిరాలంబోపనిషత్,సుబ్రహ్మణ్య 'సకార ' సహస్రం,  వంటి గ్రంథాలను రచించారు.

ఈ మహనీయుని పాండిత్య కవిత్వాలు సుబ్రహ్మణ్యాంకితాలై వారి యోగసాధనకు రూపాలై ఉన్నాయి. అరుదైన పురాణాంశాలను శోధించి వాటిని పరతత్త్వంతో సమన్వయించడం వారి సరణి. స్కందోపాసకులైన వీరు నిష్కపట భక్తితో కూడిన జ్ఞాని. వీరి రచనలు ఆర్షతేజోవిరాజితాలు. సాధారణంగా హరికథల్లో వాడే "తొహరా" అనే రగడ వంటి దేశీయ వృత్తాలతో బ్రహ్మవైవర్త పురాణాంతర్గత బ్రహ్మఖండ ప్రకృతి ఖండాలను రచించారు. "దేవీభాగవతం" అనే ఒక అరుదైన ప్రాచీన గ్రంథాన్ని (సాధారణంగా లభిస్తున్నదేవీభాగవతానికి విభిన్నమైన) అదే వృత్తంతో "దేవీలీలాసుధ" పేరుతో రచించారు. ఇవి బృహత్ గ్రంథాలు. థర్మ వేదాంతశాస్త్ర చర్చ చేసిన గ్రంథాలు నేనెవడను?", "తత్త్వదర్శిని కామేశ్వర స్తోత్ర సుధ, నిరాలంబోపనిషత్ ప్రశ్నోత్తర గర్భితంగా రచించిన సుబ్రహ్మణ్యసీస పద్య శతకం, ధవళేశ్వర స్తుతి, జగన్నాథ నక్షత్రమాల వంటి గ్రంథాలు ఆర్ష విజ్ఞానాన్ని ఛందోబద్ధంగా అందించిన రచనలు. ఋషిధర్మ సముపాసనతోనే ప్రతిక్షణం ఒక జ్ఞాన దీప్తిగా వెలిగిన వారి భావన నుండి వెలువడిన మరొక పద్యగద్యాత్మిక కావ్యం శ్రీమదభీష్టద రామాయణము" వాల్మీకి, అధ్యాత్మ రామాయణాలనే కాకుండా బహుపురాణాల, మంత్రశాస్త్రాల సమన్వితంగా సంపూర్ల రామాయణాన్ని రచించారు. వీరి ప్రతి రచనా తన అభీష్టదైవమైన కుమారస్వామి వచరణాలకు అర్పించుకున్నారు. జీవితంలో ఆటుపోట్ల ఎన్ని ఎదురైనా తన ప్రతిభావ్యత్పత్తులకు తగిన రాణింపరాకున్నా అధ్యాత్మ విద్యా సంస్కారంతో హిమశైల సమాన ధీరగుణంతో నిలచిన పరిపూర్ఖులు వీరు. ఆబాల్యం వీరి వైఖరిని గమనించడమే సాధనగా విరిసిన ఆధ్యాత్మిక తేజో విలాసమే  "ఆర్షధర్మోపన్యాసకేసరి".

ఆయనకు ఫిబ్రవరి 10,2008 న విశాఖపట్నం లో స్వర్ణకంకణం యిచ్చి సత్కరించారు.

## వ్యక్తిగత జీవితం
సామవేదం నరసింహాచార్యులు(తండ్రి), సత్యవతి (తల్లి) దంపతులకు ఇద్దరు కుమారులు,ఇద్దరు కుమార్తెలు. వారిలో రెండవ కుమారుడు సామవేదం రామమూర్తిశర్మ. రామమూర్తిశర్మ మూడవ కుమారుడు "సామవేదం సత్యనరసింహశర్మ".  మరొక కుమారుడు సామవేదం షణ్ముఖశర్మ ఆయన ప్రముఖ ఆధ్యాత్మిక వేత్త, కవి, సినీ గేయ రచయిత, ఋషిపీఠం అనే పత్రికకు సంపాదకుడు.

## రచనలు
* "శ్రీ ధవళేశ్వర స్తోత్ర సుధ"
* గణేశాభ్యుదయం 
## మూలాలు

## ఇతర లింకులు
* బహ్మశ్రీ సామవేదం రామమూర్తిశర్మ గారి వేంకటేశ్వరుని షోడశోపచార పూజా స్తోత్రం
* సామవేదం రామమూర్తిశర్మ గారి జయజయ సంతోష జనని గీతమాలిక

వర్గం:సంస్కృత కవులు
వర్గం:సంస్కృత రచయితలు
వర్గం:1931 జననాలు
వర్గం:శ్రీకాకుళం జిల్లా రచయితలు
వాడ్రేవు చినవీరభద్రుడు

**వాడ్రేవు చినవీరభద్రుడు** కవి, కథారచయిత, విమర్శకుడు, అనువాదకుడు, చిత్రకారుడు. ఇండియన్ అడ్మినిస్ట్రేటివ్ సర్వీసు, 2013 బాచ్ కి చెందిన అధికారి. వీరు 2022 లో ఆంధ్ర ప్రదేశ్ ప్రభుత్వంలో గిరిజన సంక్షేమ శాఖ, సంచాలకులుగా పదవీవిరమణ చేశాడు. హైదరాబాద్ లో నివాసముంటున్నాడు. చినవీరభద్రుడు డాట్ ఇన్ పేరుతో రచనలను, చిత్రాలతో ఒక బ్లాగ్ ను నిర్వహిస్తున్నాడు. ఇతను అల్లూరి సీతారామరాజు జిల్లా, రాజవొమ్మంగి మండలం, శరభవరం గ్రామంలో జన్మించాడు.

## రచనలు

కవిత్వ సంపుటాలు 
# నిర్వికల్ప సంగీతం, 1986
# ఒంటరి చేలమధ్య ఒకత్తే మన అమ్మ,1995
# పునర్యానం, 2004
# కోకిల ప్రవేశించే కాలం, 2009
# నీటిరంగుల చిత్రం, 2014 
# కొండ మీద అతిథి, 2019
# కొండ కింద పల్లె, 2021
కథాసంపుటాలు
# ప్రశ్నభూమి, 1990
సాహిత్యసమీక్ష
# సహృదయునికి ప్రేమలేఖ, 2001
# సాహిత్యమంటే ఏమిటి, 2009
# సాహిత్యసంస్కారం, 2017
# దశార్ణదేశపు హంసలు, 2019
నవల
# అరణ్యం, 1987
యాత్రాకథనాలు
# నేను తిరిగిన దారులు, 2011
విద్య 
# కొన్ని కలలు కొన్ని మెలకువలు, 2005
బాల సాహిత్యం
# మీరు ఇంటి నుంచి ఏమి నేర్చుకోవాలి?2005
# మీరు బడి నుంచి ఏమి నేర్చుకోవాలి?2005
# మీరు సమాజం నుంచి ఏమి నేర్చుకోవాలి?2005
ఆధ్యాత్మికం
# పరమయోగి శ్రీ వై.హనుమంతరావు, 2006
సంకలనాలు
# వందేళ్ళ తెలుగుకథ, ఇరవయ్యవశతాబ్ది ప్రతినిథి కథల సంకలనం, ఎమెస్కో, 2001
# మనసున మనసై, భారతీయ కవులూ, వారి హృదయేశ్వరులూ, ఎమెస్కో, 2014
సంకలనాలూ, అనువాదాలూ
# ప్రత్యూష పవనాలు, ఎమెస్కో, 1996
# సత్యాన్వేషణ, 2500 ఏళ్ళ పాశ్చాత్య తత్త్వశాస్త్రం నుండి ఎంపిక చేసిన రచనలు, ఎనెస్కో, 2003
# ఇమాన్యువల్ కాంట్ రచనలు, పీకాక్ క్లాసిక్స్, 2008
# హైకూ యాత్ర, మత్సువొ బషొ యాత్రానుభవాలు, ఎమెస్కో,2010
# నాది దుఃఖం లేని దేశం, కబీరు కవిత్వం, శ్రీ ప్రచురణ, 2017
అనువాదాలు
# ఒక విజేత ఆత్మకథ, డా.ఎ.పి.జె.అబ్దుల్ కలాం 'వింగ్స్ ఆఫ్ ఫైర్ 'కు అనువాదం, ఎమెస్కో, 2002
# నా దేశ యువజనులారా, డా.ఎ.పి.జె.అబ్దుల్ కలాం 'ఇగ్నైటెడ్ మైండ్స్ 'కు అనువాదం, ఎమెస్కో, 2002, ఈ రచనకు కేంద్ర సాహిత్య అకాదెమీ వారినుండి ఉత్తమ అనువాదపురస్కారం లభించింది.
# ఈ మొగ్గలు వికసిస్తాయి, డా.ఎ.పి.జె.అబ్దుల్ కలాం, 'యు ఆర్ బార్న్ టు బ్లోసం ' రీమ్ పబ్లికేషన్స్, 2009
# ఎవరికీ తలవంచకు, డా.ఎ.పి.జె.అబ్దుల్ కలాం 'ఇండామిటబుల్ స్పిరిట్ 'కు అనువాదం, రీమ్ పబ్లికేషన్స్, 2009
# ఉత్తమ కుటుంబం, ఉదాత్త దేశం, డా.ఎ.పి.జె.అబ్దుల్ కలాం, ఆచార్య మహాప్రజ్ఞ 'ద ఫామిలీ అండ్ ద నేషన్ 'కు అనువాదం, రీమ్ పబ్లికేషన్స్, 2015
# గాంధీ వెళ్ళిపోయాడు, మనకు దిక్కెవరు, డా.గోపాలకృష్ణ గాంధి, గాంధి ఈజ్ గాన్, హు విల్ గైడ్ అజ్ కు అనువాదం, ఎమెస్కో, 2010
# సత్యమొక్కటే,దర్శనాలు వేరు, గాంధీ టాగోర్ లేఖలు, ఎమెస్కో, 2016
# మహాత్ముడి పెద్దకొడుకు, హరిలాల్ గాంధి జీవితం, చందుభాయి భాగుభాయి దలాల్ గుజరాతీ రచనకు తృదీప్ సుహృద్ ఇంగ్లిషు అనువాదానికి తెలుగు, ఎమెస్కో, 2016
# వేదార్థ మీమాంస, ఆచార్య కొత్త సచ్చిదానందమూర్తి వేదిక్ హెర్మన్యూటిక్స్, ఎమెస్కో, 2011
# వారిలా కలగనండి, వారిలా సాధించండి, రశ్మి బన్సాల్, స్టే హంగ్రీ, స్టే ఫూలిష్, రీమ్ పబ్లికేషన్స్, 2010

## మూలాలు

## బయటి లంకెలు

వర్గం:తెలుగు రచయితలు
వర్గం:1962 జననాలు
వర్గం:కేంద్ర సాహిత్య అకాడమీ అనువాద పురస్కార గ్రహీతలు
వర్గం:తెలుగు కవులు
వర్గం:అనువాద రచయితలు
వర్గం:ఆంగ్లం నుండి తెలుగు లోకి అనువాదాలు చేసినవారు
సుద్దపల్లి (పెగడపల్లి)

**సుద్దపల్లి (పెగడపల్లి)** జగిత్యాల జిల్లా పెగడపల్లి మండలానికి చెందిన గ్రామం.ఇది రెవెన్యూ గ్రామం కాదు.

## జనాభా 2019
* మెత్తం జనాభా 3000
* పురుషుల సంఖ్యు:- 1382
* స్త్రీల సంఖ్యు:- 1618
* విస్తీర్ణం:- 0.4 కిమీ ( 400 మీటర్లు)

## సర్పంచ్ లు

* పెరుక వెంకయ్య
* రాచకోండ బాపు రెడ్డి
* నలువాల కాంతయ్య
* తిరుమని రాజిరెడ్డి
* తిరుమని నర్సింహా రెడ్డి
* తిరుమని శ్యామల ( మోహన్ రెడ్డి)
* నలువాల నర్సమ్మ
* నెరేళ్ల హారిక ( ప్రస్తుతం)

## సంఘంలు
* మున్నురు కాపు సంఘం
* ముదిరాజ్ సంఘం
* అంబేద్కర్ సంఘం
* రజకుల సంఘం
* పద్మశాళి సంఘం
* యాదవుల సంఘం
* గౌడ సంఘం

## పాఠశాలలు
* జిల్లా పరిషత్ ఉన్నత పాఠశాల
* ప్రాథమిక పాఠశాల
* ప్రాథమిక పాఠశాల ( అయ్యవారి పల్లె)
## దేవాలయాలు

* శ్రీ ఆంజనేయ దేవాలయం ( బస్టాడ్ పక్కన)
* పోచమ్మ దేవాలయం  ( జంబి గద్దె దగ్గర)
* ఎల్లమ్మ దేవాలయం ( ఆరవెల్లి రోడ్)
* పెద్దమ్మతల్లి ఆలయం ( చెరువు పక్కన) 
* ఆంజనేయ స్వామి ఆలయం ( అయ్యవారి పల్లె)
* పొచమ్మ ఆలయం ( కట్టకిందిపల్లె) 
* వేణు గోపాల, వెంకటేశ్వర్లు ఆలయం ( ఆరవెల్లి  రోడు)

## వైద్యులు

* రమేష్  
* రాము  
* కుమార్  
* రాజిరెడ్డి 

## ఇతరాలు

* మందుల దుకాణం :గుర్రం తిరుపతి.
* శ్రీలక్ష్మి జిరాక్సు:- నిమ్మ రాజు

## హోటళ్లు

* బింగి రాజు
* కోటగిరి వెంకన్న 
* అలువాల రాయమల్లు

## చెరువులు
  
* చెన్నగ్గి చెరువు)
* సుద్దపల్లి చెరువు 
* అయ్యేరు కుంట

## దగ్గర మండలాలు
* గోల్లపల్లి ( ఉత్తరం) 
* రామడుగు ( దక్షిణం)
* మల్యాల ( పడమర)
* దర్మపురి ( తూర్పు)

## దగ్గర గ్రామాలు

మ్యాడం పల్లి
బతికెపల్లి
ఆరవెల్లి
తక్కళ్ల పల్లి 
లింగాపూర్.

## రవాణా
జగిత్యాల పట్టణం 18 కిమీ దూరం గంటకు ఓ బస్సు సౌకర్యం ఉంది.

## చరిత్ర
విశాలమైన గ్రామం సుద్దపల్లి, మండలంలోనే నాలుగవ అతి పెద్ద గ్రామం, పచ్చని పోలాలతో, పాడి ఆవులతో,చల్లని పారె వాగులు సెలయేళ్లతో కళకళాడుతుఉంటుంది. ఇక్కడ ప్రదానంగా వరి, మొక్క జోన్న ఎక్కువ పండిస్తారు.ఊరికి ప్రదానమైనవి బోమ్మలు,వాటిపక్కనే ఉన్న ఆంజనేయ స్వామి ఆలయం ఎంతగానో ఆకర్శిస్తాయి. ఆ బోమ్మలను 1985 లో గొపన్న స్మారకర్దంగా రాచకొండ బాపు రెడ్డి కట్టించారు అని ప్రసిద్ధి,అతని పరిపాలలోనే ఊరిలో రోడ్లు, గ్రామ పంచాయితి నిర్మామణం జరిగిందని చెప్పుతారు. అదే విదంగా తరువాత వచ్చిన సర్పంచ్లు అందరు కూడా తమ విది విధానాలను చక్కగ అనుకరించారని ప్రసిద్ధి. ఇంకో విషయం సంఘసంస్కరణలకు సమాజ శ్రేయస్సుకు నిరంతరం శ్రమించిన రాచకొండ గోపన్నకు జన్మనించిన బంగారు నేల మా ఊరు.

## మూలాలు

వర్గం:తెలంగాణ జిల్లాల శివారు గ్రామాలు